sagorsarker/bangla-wikipedia huggingface dataset:
বাংলাদেশ টেলিভিশন বিতর্ক প্রতিযোগিতা

বাংলাদেশ টেলিভিশন বিতর্ক প্রতিযোগিতা প্রতি বছর বাংলাদেশ টেলিভিশনে আয়োজিত একটি বিতর্ক প্রতিযোগিতা।
১৯৭৬ সাল থেকে এটি বাংলাদেশ টেলিভিশনে আয়োজিত হচ্ছে। ১৯৭৬ সালে বাংলাদেশ টেলিভিশন “জাতীয় বিতর্ক প্রতিযোগিতা” নামে এটি শুরু করে।
বর্তমানে এই বিতর্ক প্রতিযোগিতা পাঁচ শ্রেণীতে আয়োজিত হয়:
মাধ্যমিক পর্যায়ের ছাত্রছাত্রীদের অংশগ্রহণে এ বিতর্ক প্রতিযােগিতা আয়ােজন করা হয়
উচ্চ মাধ্যমিক পর্যায়ের ছাত্র-ছাত্রীদের অংশগ্রহণে এ বিতর্ক প্রতিযােগিতা আয়ােজন করা হয়
সরকারি বিশ্ববিদ্যালয়ের স্নাতক ও স্নাতকোত্তর পর্যায়ের ছাত্রছাত্রীদের অংশগ্রহণে এ বিতর্ক প্রতিযােগিতা আয়ােজন করা হয়
বাংলাদেশে প্রতিষ্ঠিত/ঐতিহ্যবাহী বিদ্যালয়য়ের ইংরেজি মাধ্যমের শাখা ও ইংরেজি মাধ্যম বিদ্যালয়ের A/O লেভেল পর্যায়ের ছাত্রছাত্রীদের অংশগ্রহণে ইংরেজি ভাষায় এ বিতর্ক প্রতিযােগিতা আয়ােজন করা হয়
বাংলাদেশ টেলিভিশনে গৃহীত বিভিন্ন প্রকল্পের অর্থায়নে বিভিন্ন পর্যায়ের ছাত্রছাত্রীদের অংশগ্রহণে বিশেষ ইস্যুভিত্তিক বিতর্ক প্রতিযােগিতা আয়ােজন করা হয়
বুড়িচং থানা

বুড়িচং থানা বাংলাদেশের কুমিল্লা জেলার অন্তর্গত বুড়িচং উপজেলার একটি থানা।
কুমিল্লা সদর (কোতোয়ালী) এর কিছু অংশ ও বর্তমান ব্রাহ্মণবাড়িয়া জেলার কিছু অংশ নিয়ে ১৯১৬ সালে একটি পুলিশ ফাঁড়ি স্থাপনের মাধ্যমে বুড়িচং থানার গোড়াপত্তন হয়।
১৯৬৩ সালে ১৫টি ইউনিয়ন নিয়ে বুড়িচং থানা একটি উন্নয়ন সার্কেল-এ রূপান্তরিত হয়। ১৯৭০ সালে এটি একটি পূর্ণাঙ্গ ও স্বতন্ত্র থানা হিসাবে প্রতিষ্ঠা পায়।
বুড়িচং উপজেলার ৯টি ইউনিয়নের প্রশাসনিক কার্যক্রম বুড়িচং থানার আওতাধীন।
ওসমানগঞ্জ ইউনিয়ন

ওসমানগঞ্জ বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।
ওসমানগঞ্জ ইউনিয়নের আয়তন ৭,১২২ একর। এ ইউনিয়নের দক্ষিণে জিন্নাগড় ইউনিয়ন, পূর্বে চরফ্যাশন পৌরসভা ও আছলামপুর ইউনিয়ন এবং পশ্চিমে আমিনাবাদ ইউনিয়ন অবস্থিত।
ওসমানগঞ্জ ইউনিয়ন চরফ্যাশন উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চরফ্যাশন থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী ওসমানগঞ্জ ইউনিয়নের মোট জনসংখ্যা ২২,৮৭৭ জন। এর মধ্যে পুরুষ ১১,৪৪২ জন এবং মহিলা ১১,৪৩৫ জন। মোট পরিবার ৫,১২৩টি।
২০১১ সালের আদমশুমারি অনুযায়ী ওসমানগঞ্জ ইউনিয়নের সাক্ষরতার হার ৫৬.২%। এ ইউনিয়নে রয়েছে:
এখানকার মানুষ কৃষি সহ বিভিন্ন কুটির শিল্পের উপর নির্ভরশীল।
রাজাপুর ইউনিয়ন, বুড়িচং

রাজাপুর বাংলাদেশের কুমিল্লা জেলার অন্তর্গত বুড়িচং উপজেলার একটি ইউনিয়ন।
১নং রাজাপুর ইউনিয়নের আয়তন ২২.২৫ বর্গ কি.মি.।
বুড়িচং উপজেলার সর্ব উত্তরে রাজাপুর ইউনিয়নের অবস্থান। এ ইউনিয়নের দক্ষিণ-পূর্বে ও দক্ষিণে বাকশীমূল ইউনিয়ন, দক্ষিণ-পশ্চিমে বুড়িচং সদর ইউনিয়ন, পশ্চিমে ব্রাহ্মণপাড়া উপজেলার সাহেবাবাদ ইউনিয়ন, উত্তর-পশ্চিমে ব্রাহ্মণপাড়া উপজেলার ব্রাহ্মণপাড়া সদর ইউনিয়ন, উত্তরে ব্রাহ্মণপাড়া উপজেলার শশীদল ইউনিয়ন এবং পূর্বে ভারতের ত্রিপুরা প্রদেশ অবস্থিত।
রাজাপুর ইউনিয়ন বুড়িচং উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বুড়িচং থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ।
এই ইউনিয়নের একমাত্র নদী ঘুংঘুর নদী, যা ইউনিয়নের পশ্চিম পাশ দিয়ে বয়ে গিয়েছে। আর উল্লেখযোগ্য খালের মধ্যে রয়েছে সিন্দুরী/হিন্দুরী খাল, যা সীমান্তবর্তী গ্রাম ভবেরমুড়া হতে শুরু হয়ে পশ্চিম দিক বরাবর প্রবাহিত হয়ে লড়িবাগের নিকট এসে ঘুংঘুর নদীতে মিশে গেছে। আরেকটি নাম না জানা খাল রয়েছে, যেটি রাজাপুর রেলওয়ে স্টেশনের পশ্চিম পাশ প্রবাহিত হয়ে ঘুংঘুর নদীতে মিশেছে।
বাকশীমূল ইউনিয়ন

বাকশীমূল বাংলাদেশের কুমিল্লা জেলার অন্তর্গত বুড়িচং উপজেলার একটি ইউনিয়ন।
বাকশীমূল ইউনিয়নের আয়তন ২৪.৭০ বর্গকিলোমিটার।
বাকশীমূল ইউনিয়নের মোট জনসংখ্যা ৩১,৮৯১ জন। এর মধ্যে পুরুষ ১৫,৩৪৬ জন এবং মহিলা ১৬,৫৪৫ জন। মোট পরিবার ৬,১২৩টি।
বুড়িচং উপজেলার সর্ব-পূর্বে বাকশীমূল ইউনিয়নের অবস্থান। এ ইউনিয়নের উত্তরে ও উত্তর-পশ্চিমে রাজাপুর ইউনিয়ন, পশ্চিমে বুড়িচং সদর ইউনিয়ন ও ষোলনল ইউনিয়ন, দক্ষিণে কুমিল্লা আদর্শ সদর উপজেলার আমড়াতলী ইউনিয়ন ও পাঁচথুবী ইউনিয়ন এবং পূর্বে ও উত্তর-পূর্বে ভারতের ত্রিপুরা প্রদেশ অবস্থিত।
বাকশীমূল ইউনিয়ন বুড়িচং উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বুড়িচং থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ। এটি ২৯টি মৌজায় বিভক্ত। এ ইউনিয়নের গ্রামগুলো হলো:
বাকশীমূল ইউনিয়নে ১টি ডিগ্রী কলেজ, ১টি স্কুল এন্ড কলেজ, ৩টি আলিম মাদ্রাসা, ৪টি মাধ্যমিক বিদ্যালয়, ১১টি সরকারী প্রাথমিক বিদ্যালয়, ১৩টি রেজিস্টার্ড প্রাথমিক বিদ্যালয় এবং ৬টি কিন্ডারগার্টেন রয়েছে।
ঘুংঘুর নদী (মৃতপ্রায়)
পাগলী নদী
কাকদি নদী
বাকশীমূল ইউনিয়নের প্রধান হাট-বাজারগুলোর মধ্যে রয়েছে ফকির বাজার, কালিকাপুর বাজার এবং বাকশীমূল বাজার ,ছয়গ্রাম বাজার.
বুড়িচং সদর ইউনিয়ন

বুড়িচং সদর বাংলাদেশের কুমিল্লা জেলার অন্তর্গত বুড়িচং উপজেলার একটি ইউনিয়ন।
০৭ফেব্রুয়ারি২০২২ইং ইউনিয়ন পরিষদ নির্বাচনের হিসাব এরমধ্যে মোট ভোটার সংখ্যা: ৩০০১১জন
বুড়িচং উপজেলার উত্তরাংশে বুড়িচং সদর ইউনিয়নের অবস্থান। এ ইউনিয়নের উত্তরে ও উত্তর-পূর্বে রাজাপুর ইউনিয়ন, পূর্বে বাকশীমূল ইউনিয়ন, দক্ষিণে ষোলনল ইউনিয়ন, পশ্চিমে পীরযাত্রাপুর ইউনিয়ন এবং উত্তর-পশ্চিমে ব্রাহ্মণপাড়া উপজেলার সাহেবাবাদ ইউনিয়ন অবস্থিত।
বুড়িচং সদর ইউনিয়ন বুড়িচং উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বুড়িচং থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ। ওয়ার্ডভিত্তিক এ ইউনিয়নের গ্রামগুলো হল:
হরিপুর সুফিয়া কমপ্লেক্স ও এতিমখানা
• উপজেলা পরিষদ
★ জনাব মোহাম্মদ শাহ-আলম
১নং ওয়ার্ড (জগতপুর)
মোঃ
২নং ওয়ার্ড (জগতপুর)
মোঃ
৩নং ওয়ার্ড (জগতপুর)
মোঃ
৪নং ওয়ার্ড (জগতপুর)
মোঃ
৫নং ওয়ার্ড (পূর্নমতি)
মোঃ
৬নং ওয়ার্ড (হরিপুর ও জরইন)
মোঃ শাহজাহান
৭নং ওয়ার্ড (আরাগ আনন্দপুর)
মোঃ
৮নং বুড়িচং উত্তর
মোঃ নসু মিয়া
৯নং বুড়িচং দক্ষিণ
গুলশান লেক

গুলশান লেক (গুলশান হ্রদ) বাংলাদেশের ঢাকার একটি হ্রদ, এটি গুলশান, নিকেতন, বাড্ডা, শাহজাদপুর এবং বারিধারা কূটনৈতিক অঞ্চলের সীমানা ঘেঁষে অবস্থিত।<mapframe latitude="23.782831" longitude="90.421000" zoom="15" width="293" height="254" align="right">{
}</mapframe>
২০১৫ সালে গুলশান-বনানী-বারিধারা লেক উন্নয়ন প্রকল্প হাতে নেয় রাজধানী উন্নয়ন কর্তৃপক্ষ-রাজউক। পরিকল্পনা অনুযায়ী ২০২১ সালে এ প্রকল্পের কাজ শেষ হওয়ার কথা। উন্মুক্ত প্রতিযোগিতা ছাড়াই বাংলাদেশ প্রকৌশল ও প্রযুক্তি বিশ্ববিদ্যালয়ের (বুয়েট) স্টাডি রিপোর্টের ভিত্তিতে প্রকল্পের বিশাল এ আকার বাড়ানোর উদ্যোগ গ্রহণ করা হয়েছে। ২০১০ সালের ৬ জুলাই একনেকে লেক উন্নয়ন প্রকল্প অনুমোদন করে। শুরুতে প্রকল্পের মেয়াদকাল নির্ধারণ করা হয় ২০১০ সালের জুলাই থেকে ২০১৩ সালের জুন পর্যন্ত।
২০০১ সালে সিটি কর্পোরেশন এই হ্রদটিকে ""বাস্তুসঙ্কটাপন্ন এলাকা"" হিসাবে ঘোষণা করেছে। নান্দনিক রূপে সাজছে গুলশান-বনানী-বারিধারার লেক। যেখানে স্বস্তির নিঃশ্বাস নেওয়ার সুযোগ পাবে যানজট–দূষণে হাঁসফাঁস নগরবাসী। একইসঙ্গে ১৬ কিলোমিটার দীর্ঘ পানিপথ থাকবে লেকে। এই পথে ওয়াটার বাস ছাড়াও চলবে ওয়াটার ট্যাক্সি। মগবাজার মোড় এলাকায় হাতিরঝিল থেকে গুলশানের ইউনাইটেড হাসপাতালের পেছনে কালাচাঁদপুর যাওয়া যাবে নৌপথে।
পীরযাত্রাপুর ইউনিয়ন

পীরযাত্রাপুর বাংলাদেশের কুমিল্লা জেলার অন্তর্গত বুড়িচং উপজেলার একটি ইউনিয়ন।
বুড়িচং উপজেলার উত্তরাংশে পীরযাত্রাপুর ইউনিয়নের অবস্থান। এ ইউনিয়নের উত্তর-পূর্বে বুড়িচং সদর ইউনিয়ন, দক্ষিণ-পূর্বে ষোলনল ইউনিয়ন, দক্ষিণে গোমতী নদী ও ময়নামতি ইউনিয়ন, দক্ষিণ-পশ্চিমে গোমতী নদী ও ভারেল্লা ইউনিয়ন, উত্তর-পূর্বে ব্রাহ্মণপাড়া উপজেলার মালাপাড়া ইউনিয়ন এবং উত্তরে ব্রাহ্মণপাড়া উপজেলার সাহেবাবাদ ইউনিয়ন অবস্থিত।
পীরযাত্রাপুর ইউনিয়ন বুড়িচং উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বুড়িচং থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ।
নদী ==গোমতী নদীর পাশে অবস্থিত।
পীরযাত্রাপুর বাজার, গোবিন্দপুর বাজার, সাদকপুর বাজার ও কন্ঠনগর বাজার
ময়নামতি ইউনিয়ন

ময়নামতি বাংলাদেশের কুমিল্লা জেলার অন্তর্গত বুড়িচং উপজেলার একটি ইউনিয়ন।
ময়নামতি ইউনিয়নের আয়তন ৮ বর্গমাইল
মোট জনসংখ্যা ৪২১৩৩ জন
রাণী ময়নামতি নামে জায়গাটির নামকরণ হয় ময়নামতি নামে।
লোকমতে প্রচলিত!
বুড়িচং উপজেলার দক্ষিণাংশে ময়নামতি ইউনিয়নের অবস্থান। এ ইউনিয়নের পশ্চিমে মোকাম ইউনিয়ন, উত্তর-পশ্চিমে ভারেল্লা দক্ষিণ ইউনিয়ন, উত্তরে গোমতী নদী ও পীরযাত্রাপুর ইউনিয়ন, পূর্বে গোমতী নদী ও ষোলনল ইউনিয়ন, দক্ষিণ-পূর্বে কুমিল্লা আদর্শ সদর উপজেলার দুর্গাপুর উত্তর ইউনিয়ন ও কুমিল্লা সেনানিবাস এবং দক্ষিণে কুমিল্লা আদর্শ সদর উপজেলার কালিরবাজার ইউনিয়ন অবস্থিত।
ময়নামতি ইউনিয়ন বুড়িচং উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বুড়িচং থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ।
 মো: জাকির হোসেন(সহকারী শিক্ষক) বাড়াইর হাজী চেরাগ আলী উচ্চ বিদ্যালয় উচ্চ বিদ্যালয়।
 গ্রামঃ কাছারিতলা,ময়নামতি,বুড়িচং,কুমিল্লা।
ঢাকা-কুমিল্লা-চট্টগ্রাম মহাসড়ক হতে উত্তরে কুমিল্লা-সিলেট মহাসড়ক-ই ময়নামতির প্রধান যোগাযোগ ব্যবস্থা।
গোমতী নদী
লালন হায়দার - চেয়ারম্যান
ভারেল্লা ইউনিয়ন

ভারেল্লা উত্তর ইউনিয়ন
বাংলাদেশের কুমিল্লা জেলার অন্তর্গত বুড়িচং উপজেলার একটি ইউনিয়ন। মোট সাতটি গ্রাম নিয়ে এ ইউনিয়নটি গঠিত। গ্রাম গুলো হচ্ছে পশ্চিম সিংহ, কংশনগর,নাড়াচোঁ, হাসনাবাদ, রামচন্দ্রপুর, কুসুমপুর,পারুয়ার। 
বুড়িচং উপজেলার উত্তর-পশ্চিমাংশে ভারেল্লা ইউনিয়নের অবস্থান। এ ইউনিয়নের পূর্বে পীরযাত্রাপুর ইউনিয়ন, দক্ষিণে ভারেল্লা দক্ষিণ ইউনিয়ন, পশ্চিমে দেবিদ্বার উপজেলার মোহনপুর ইউনিয়ন ও এলাহাবাদ ইউনিয়ন এবং উত্তরে গোমতী নদী ও ব্রাহ্মণপাড়া উপজেলার মালাপাড়া ইউনিয়ন অবস্থিত।
ভারেল্লা উত্তর ইউনিয়ন পরিষদ অফিস কংশনগর গ্রামে অবস্থিত যা কংশনগর বাজার সংলগ্ন।
ভারেল্লা ইউনিয়ন বুড়িচং উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম বুড়িচং থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ।
★কলেজ-
১.পারুয়ারা আবদুল মতিন খসরু বিশ্ববিদ্যালয় কলেজ
★উচ্চ বিদ্যালয়-
১.কংশনগর উচ্চ বিদ্যালয় 
২.কুসুমপুর উচ্চ বিদ্যালয় 
৩.ভারেল্লা শাহ নুরুদ্দিন হাইস্কুল।
৪. রামচন্দ্রপুর উচ্চ বিদ্যালয়
★প্রাথমিক বিদ্যালয়-
১.পশ্চিম সিংহ সরকারি প্রাথমিক বিদ্যালয়
২.কংশনগর সরকারি প্রাথমিক বিদ্যালয়
৩.রামচন্দ্রপুর সরকারি প্রাথমিক বিদ্যালয়
৪.কুসুমপুর সরকারি প্রাথমিক বিদ্যালয় ৫.নারাচোঁ সরকারি প্রাথমিক বিদ্যালয়
৬.পারুয়ারা সরকারি প্রাথমিক বিদ্যালয়
৭.ভারেল্লা সরকারি প্রাথমিক বিদ্যালয়
৮. রামচন্দ্রপুর সরকারি প্রাথমিক বিদ্যালয়-২
★মাদ্রাসা-
১.কংশনগর ইসলামিয়া আলিম মাদ্রাসা 
২.পারুয়ারা ইসলামিয়া দাখিল মাদ্রাসা
৩.ভারেল্লা শাহ ইসরাঈল কামিল মাদরাসা 
৪.কুসুমপুর নুরানী তালিমুল কোরআন মাদরাসা
৫.রামচন্দ্রপুর ইসলামিয়া দাখিল মাদরাসা ৬.পশ্চিম সিংহ রহমত ভূঁইয়া নূরানী ও এবতেদায়ি মাদ্রাসা 
এছাড়াও আরও অনেক কওমি মাদ্রাসা ও কিন্ডারগার্টেন রয়েছে।
১.ভারেল্লা কিন্ডার গার্ডেন
২.লিটল মুন একাডেমি, কুসুমপুর,৩.পশ্চিম সিংহ শওকত ভূঁইয়া চাইল্ড কেয়ার হোমস 
ভারেল্লা উত্তর ইউনিয়নের যোগাযোগ ব্যবস্থা খুবই ভাল।ইউনিয়নটির মধ্য দিয়ে কুমিল্লা-সিলেট মহাসড়কের অবস্থান। ইউনিয়নটির পাশ দিয়ে গোমতী নদী বয়ে যাওয়ায় নদী পথেও যোগাযোগের ব্যবস্থা রয়েছে।ইউনিয়নের প্রতিটি গ্রামের রাস্তাই পাকা।
গোমতী নদী
১.কংশনগর বাজার
২.পারুয়ারা বাজার
৩.ভারেল্লা বাজার
★পশ্চিম সিংহ পশ্চিম পাড়া শান্তি রোড
★গোমতী নদী
কংশনগর চরের পাড়া শান্তি রোড
চেয়ারম্যানঃ- এডভোকেট মোঃ ইস্কান্দার আলী ভূঁইয়া (আমির)
ভারেল্লা দক্ষিণ ইউনিয়ন

ভারেল্লা দক্ষিণ বাংলাদেশের কুমিল্লা জেলার অন্তর্গত বুড়িচং উপজেলার একটি ইউনিয়ন।
বুড়িচং উপজেলার পশ্চিমাংশে ভারেল্লা দক্ষিণ ইউনিয়নের অবস্থান। এ ইউনিয়নের উত্তরে ভারেল্লা ইউনিয়ন, পূর্বে ময়নামতি ইউনিয়ন, দক্ষিণে ময়নামতি ইউনিয়ন ও মোকাম ইউনিয়ন এবং পশ্চিমে মোকাম ইউনিয়ন ও দেবিদ্বার উপজেলার মোহনপুর ইউনিয়ন অবস্থিত।
ভারেল্লা দক্ষিণ ইউনিয়ন বুড়িচং উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বুড়িচং থানার আওতাধীন। এটি জাতীয় সংসদের ২৫৩নং নির্বাচনী এলাকা কুমিল্লা-৫ এর অংশ।
শিক্ষা প্রতিষ্ঠান :
১. ভারেল্লা শাহ্ ইসরাইল কামিল মাদ্রাসা। 
২. ভারেল্লা শাহ্ নুরুদ্দিন উচ্চ বিদ্যালয়।
৩. রামপুর উচ্চ বিদ্যালয়.
৪. ইসলামপুর আব্দুল মতিন খসরু উচ্চ বিদ্যালয়।
৫. গোবিন্দপুর সরকারি প্রাথমিক বিদ্যালয়।
তেজতুরী বাজার

<mapframe latitude="23.755872" longitude="90.391902" zoom="15" width="302" height="179" align="right"/>তেজতুরী বাজার বাংলাদেশের ঢাকার তেজগাঁওয়ের একটি এলাকার নাম। এটি ঘনবসতিপূর্ণ এবং ঢাকা শহরের কেন্দ্রস্থলে অবস্থিত। এলাকাটি তেজগাঁও থানাধীন ঢাকা উত্তর সিটি কর্পোরেশনের অন্তর্ভুক্ত। এর পাশের অঞ্চলগুলি হলো বসুন্ধরা সিটি, ফার্মভিউ সুপার মার্কেট, চৌরঙ্গী সুপার মার্কেট, ফার্মগেট ডিসিসি মার্কেট, কাওরান বাজার, উল্লেখযোগ্য।
কুলিয়া ইউনিয়ন, মেলান্দহ

কুলিয়া ইউনিয়ন বাংলাদেশের ময়মনসিংহ বিভাগের জামালপুর জেলার মেলান্দহ উপজেলার একটি ইউনিয়ন।
২নং কুলিয়া ইউনিয়ন পরিষদের উত্তরে ১নং দুরমুট ইউনিয়ন, পশ্চিমে ৬নং পচাবহলা ইউনিয়ন, দক্ষিণে মেলান্দহ পৌরসভা,পূ্র্বে ১১নং শ্যামপুর ইউনিয়ন।
ব্রিটিশ শাসনামলে মেলান্দহ থানার ১০টি ইউনিয়ন ছিল। ইউনিয়ন গুলির নাম করণ, যথাক্রমে ১নং , ২নং , ৩নং , ৪নং, ৫নং, ৬নং, ৭নং, ৮নং, ৯নং, ১০নং ইউনিয়ন পরিষদ নামে পরিচিত ছিল। মহকুমা প্রশাসাক মেলান্দহ থানার ১০টি ইউনিয়নের প্রেসিডেন্টকে আদেশ জারি করেন প্রেসিডেন্ট যে গ্রামে বাসিন্দা সেই গ্রামের নাম অনুযায়ী ইউনিয়নের সাথে গ্রামের নাম অনুযায়ী ইউনিয়ন পরিষদের নাম করণ করতে হবে। সে সময় ইলাপ উদ্দিন সরকার ২নং ইউনিয়নের  প্রেসিডেন্ট ছিলেন এবং কুলিয়া গ্রামের  বাসিন্দা ছিলেন তাই কুলিয়া গ্রামের নাম অনুযায়ী ২নং ইউনিয়নকে, ২নং কুলিয়া ইউনিয়ন পরিষদ নাম করণ করেন।
জনসংখ্যা ৪০ হাজার প্রায়। 
আয়তন ২৭.২৯ বর্গ কি:মি প্রায়। 
শিক্ষার হার: ৬৫% (প্রায়) 
শিক্ষা প্রতিষ্ঠান: সর্বমোট ২৯টি
বর্তমান চেয়ারম্যান- মোহাম্মদ আব্দুস সালাম
রাজনীতি 
রাজনীতির অবস্থা খারাপ
হিটম্যান (২০১৪-এর চলচ্চিত্র)

হিটম্যান হচ্ছে ২০১৪ সালে মুক্তিপ্রাপ্ত একটি বাংলাদেশী মারপিটধর্মী-নাট্য চলচ্চিত্র। চলচ্চিত্রটি পরিচালনা করেছেন ওয়াজেদ আলী সুমন ও প্রযোজনা করেছেন মোহাম্মদ জাহাঙ্গীর আলম এবং এর কাহিনী ও চিত্রনাট্য লিখেছেন কাশেম আলী দুলাল ও আব্দুল্লাহ জহির বাবু। চলচ্চিত্রটিতে মুখ্য ভূমিকায় অভিনয় করেছেন শাকিব খান ও অপু বিশ্বাস। অন্যান্য গুরুত্বপূর্ণ ভূমিকায় অভিনয় করেছেন মিশা সওদাগর, জয় চৌধুরী, শিরিন শিলা ও বিপাশা। এটি ২০১২ সালের তামিল ব্লকবাস্টার চলচ্চিত্র "ভেটাইয়ের" আনুষ্ঠানিক পুনঃনির্মাণ।
হিটম্যান হচ্ছে দুই ভাইয়ের একটি শক্তিশালী গল্প, রানা ও শুভ, যারা একে অপরের থেকে একেবারেই আলাদা। তাদের বাবা ছিলেন একজন পুলিশ কনস্টেবল কিন্তু তার মৃত্যুর পরে শুভ এই দায়িত্ব পালন করে যান। তার সাহসীকতার অভাবের কারণে শুভ অপরাধের বিরুদ্ধে লড়াই করা কঠিন মনে করে। এই সময়ে রানা, যিনি একজন পুলিশ নন, তিনি ছদ্মবেশে তার বড় ভাইকে সহায়তা করেন। শুভ যখন তার ভাইয়ের জন্য অপরাধীদের সঙ্গে অনেক লড়াইয়ে জয়ী হচ্ছিল, শুভকে প্রশংসিত করা হচ্ছছিল, তখন তাকে পুলিশ সুপার হিসাবে পদোন্নতি দেওয়া হয়েছিল। গল্পের টার্নিং পয়েন্টটি দেখা যায়, যখন শুভ ছদ্মবেশে ধরা পড়েন এবং তাকে নির্মমভাবে মেরে ফেলার চেষ্টা করা হয়। রানা তার ভাইকে ভয়কে মোকাবেলা করা, সন্ত্রাসীদের পরাস্ত করার সাহসে গড়ে তোলেন। এই পয়েন্টের পরে আমরা দেখতে পাই, শুভ সাহসী দাঁড়িয়ে যান এবং কীভাবে তিনি রানার সাথে খলনায়কদের মোকাবেলা করবেন, তা খুঁজে বের করেন।
চলচ্চিত্রটির সুর ও সংগীতায়োজন করেছেন আলী আকরাম শুভ ও গীত রচনা করেছেন সুদীপ কুমার দীপ। এর গানগুলো গেয়েছেন আসিফ আকবর, দিলশাদ নাহার কনা, মিমি, মুন, তানজিন রুমা, এসআই টুটুল এবং হাবিব ওয়াহিদ।
চলচ্চিত্রটি ৬ অক্টোবর ২০১৪ সালের ঈদুল আযহায় উপলক্ষে ১১২টি প্রেক্ষাগৃহে মুক্তি পায়।
শাহীনবাগ

শাহীনবাগ বাংলাদেশের রাজধানী ঢাকার কেন্দ্রস্থল তেজগাঁওের পাশে অবস্থিত একটি গুরুত্বপূর্ণ অঞ্চল। প্রধানমন্ত্রীর কার্যালয়ের নিকটে অবস্থিত হওয়ায় এলাকাটি ঢাকা শহরের অন্যতম একটি গুরুত্বপূর্ণ অঞ্চল। শাহীনবাগের উত্তরে মহাখালী, পশ্চিমে পুরাতন বিমানবন্দর সড়ক, দক্ষিণে তেজগাঁও শিল্পাঞ্চল, কাওরান বাজার, নাখালপাড়া, তেজতুরী বাজার এবং তেজকুনিপাড়া এবং পূর্বে ঢাকা সেনানিবাসের ,বিএএফ শাহীন কলেজ, সিভিল এভিয়েশন স্কুল এন্ড কলেজ রয়েছে। 
শাহিনবাগ ঢাকা সিটি কর্পোরেশনের অঞ্চল-৩ এর অধীনস্থ ২৫ নং ওয়ার্ডে অবস্থিত।
খালেদ চৌধুরী

খালেদ চৌধুরী (২০শে ডিসেম্বর ১৯১৯  - ৩০শে এপ্রিল ২০১৪) একজন নাট্য ব্যক্তিত্ব এবং বাংলার শিল্পী ছিলেন। তিনি বাংলা ও হিন্দি উভয় বিভাগে নাটকের বিভিন্ন পরিচালকের সঙ্গে কাজ করেছিলেন, যাঁদের মধ্যে ছিলেন শম্ভু মিত্র, তৃপ্তি মিত্র, ও শ্যামানন্দ জলান। তার কাজের পরিধি বিস্তৃত ছিল — মঞ্চ সেট এবং পোশাক প্রস্তুত করা, এবং পরে তিনি সংগীত পরিচালক হিসাবেও কাজ করেছিলেন। তিনি অবিবাহিত ছিলেন, ভারতের কলকাতায় থাকতেন। ২৬শে জানুয়ারি, ২০১২ সালে ভারতের প্রজাতন্ত্র দিবসের সম্মান তালিকায় থিয়েটারে তার অবদানের জন্য তাঁকে পদ্মভূষণ সম্মানে ভূষিত করা হয়েছিল। ৩০শে এপ্রিল ২০১৪ সালে কলকাতায় তার মৃত্যু হয়।
খালেদ চৌধুরী ১৯১৯ সালের ২০শে ডিসেম্বর জন্মগ্রহণ করেছিলেন, ব্রিটিশ ভারতের করিমগঞ্জে, যা তখন অবিভক্ত আসাম রাজ্য ছিল। তার পিতা চন্দ্রনাথ দত্ত চৌধুরী এবং তার মা হেম নলিনী। তার ঠাকুমার ভাই, গুরুসদয় দত্ত তার নাম রেখেছিলেন চিরকুমার, কিন্তু তার পিতা পরে নামটি চিররঞ্জন দত্ত চৌধুরীতে পরিবর্তিত করেন। বাবার সাথে সম্পর্কের টানাপোড়েনের পরিণতি হিসাবে, তিনি, ১৯৪৩ সালে, নিজের নাম পরিবর্তন করে রাখেন খালেদ চৌধুরী (যদিও তিনি তার ধর্ম পরিবর্তন করেননি)। ১৯৪৫ সালে তিনি কলকাতায় চলে এসেছিলেন। ৩০শে এপ্রিল ২০১৪ সালে তিনি অসুস্থ হয়ে মারা যান।
১৯৪৫ সালে তিনি ভারতীয় গণনাট্য সংঘে যোগ দেন (ভারতীয় গণনাট্য সংঘ)। অঙ্কন, চিত্রকলা এবং সঙ্গীতের (লোকসঙ্গীত এবং পাশ্চাত্য উভয়েই) ক্ষেত্রে তার শৈল্পিক প্রতিভা সম্পন্ন অবদানের জন্য ১৯৪৭ সালে তাঁকে "শহীদের ডাক" নামক একটি ছায়া থিয়েটারে জড়িত করা হয়েছিল। ১৯৫৩ সালে তিনি বহরূপীতে যোগদান করেছিলেন।
খালেদ চৌধুরী মঞ্চ পরিচালক হিসাবে প্রধানত যে নাটকগুলির সাথে জড়িত ছিলেন তার মধ্যে আছে:
বহুরূপী প্রযোজনায় :
১৯৫৩ সালে শম্ভু মিত্র পরিচালিত "ধর্মঘট"; ১৯৫৪ সালে সংগীত ও মঞ্চ পরিচালক ও পোশাক পরিচালক হিসাবে শম্ভু মিত্র পরিচালিত "রক্ত ​​করবী" "; ১৯৫৫ সালে অমর গঙ্গোপাধ্যায় পরিচালিত "স্বর্গীয় প্রহসন"; ১৯৫৫ সালে অমর গঙ্গোপাধ্যায় পরিচালিত "অংশীদার"; ১৯৫৭ সালে তৃপ্তি মিত্র পরিচালিত " ডাকঘর "; ১৯৫৮ সালে শম্ভু মিত্র পরিচালিত "পুতুল খেলা"; ১৯৬৯ সালে শম্ভু মিত্র পরিচালিত " বর্বর বাঁশী ";
১৯৭০ সালে তৃপ্তি মিত্র পরিচালিত "কিংবদন্তি"; ১৯৭১ সালে শম্ভু মিত্র পরিচালিত " পাগলা ঘোড়া "; ১৯৭২ সালে তৃপ্তি মিত্র পরিচালিত " গান্ধার "; ১৯৮৮ সালে কুমার রায় পরিচালিত " জজাতি "।
ফ্রান্সে উন্মুক্ত প্রবেশাধিকার

ফ্রান্সে, পণ্ডিত্যপূর্ণ যোগাযোগের উন্মুক্ত প্রবেশাধিকার তুলনামূলকভাবে শক্তিশালী এবং এতে জনগণের দৃঢ় সমর্থন রয়েছে। সামাজিক বিজ্ঞান এবং মানবিক প্রকাশনাগুলির জন্য ১৯৯৯ সালে ডিজিটাল প্ল্যাটফর্ম রেভ্যুস ডট অর্গ চালু হয়েছিল। ২০০১ সালে হাইপার আর্টিকেলস এন লিগনে (এইচএএল) চালু হয়। ২০০৩ সালে ফ্রেন্স ন্যাশনাল সেন্টার ফর সায়েন্টিফিক রিসার্চ প্রভাবশালী বার্লিন ঘোষণা তৈরিতে অংশ নিয়েছিল বিজ্ঞান ও মানবিক বিভাগে জ্ঞানের উন্মুক্ত প্রবেশাধিকার প্রতিষ্ঠা করেছিল। প্রকাশকরা ইডিপি সায়েন্স এবং উন্মুক্ত সংষ্করণ "আন্তর্জাতিক ওপেন অ্যাক্সেস স্কলারলি পাবলিশার্স অ্যাসোসিয়েশনের" অন্তর্ভুক্ত।
ডিজিটাল উন্মুক্ত-প্রবেশাধিকার সংগ্রহস্থলগুলিতে ফ্রান্সের বেশকয়েকটি বৃত্তি সংগ্রহ রয়েছে। এগুলিতে জার্নাল নিবন্ধ, বইয়ের অধ্যায়, উপাত্ত এবং অন্যান্য গবেষণা আউটপুট রয়েছে যা পাঠ উন্মুক্ত। ফরাসি উচ্চশিক্ষা এবং গবেষণা প্রতিষ্ঠানের জন্য ব্যবহৃত প্রধান উন্মুক্ত সংগ্রহশালা হল এইচএএল। এটি ৫২০,০০০-এরও অধিক সম্পূর্ণরচিত নথি এবং প্রায় ১.৫ মিলিয়ন তথ্যসূত্র ধারণ করে। এইচএএল প্ল্যাটফর্মে ১২০টিরও অধিক প্রতিষ্ঠান তাদের নিজস্ব প্রাতিষ্ঠানিক পোর্টাল চালু করেছে।
উন্মুক্ত প্রবেশাধিকার প্রকাশে ফ্রান্সের প্রধান কারিগর হল ওপেনইডিশন। এই প্রকাশনা প্ল্যাটফর্মগুলির সেট মানব ও সামাজিক বিজ্ঞানে বিশেষীকরণযোগ্য। এটি ৪৯০টি সাময়িকী, ৫,৬০০+ বই, ২,৬০০+ ব্লগ এবং ৩৯,০০০ ঘটনা ধারণ করে। ওপেনইডিশন সিএলইও (ক্লিও) নামে একটি প্রাতিষ্ঠানিক ইউনিট দ্বারা পরিচালিত হয় এবং এটি সেন্ট্রাল ন্যাশনাল ডি লা রিচার্চ সায়েন্টিফিক, ইকোল ডেস হাটস এটিউডস এন সায়েন্সেস সোসাইলেস, ইউনিভার্সিটি ডি'এক্স-মার্সেইলি, এবং ইউনিভার্সিটি ডি'আভিগনন অ্যাট ডেস পেস ডি ভাকলুস কতৃৃক পরিচালিত। এটি বই এবং সাময়িকীগুলির জন্য একটি "ফ্রিমিয়াম" ব্যবসায়িক মডেল ব্যবহার করে: বেশিরভাগ সামগ্রী নিখরচায় এইচটিএমএল ফরমেটে পাওয়া যায় এবং অন্যান্য ফরমেটগুলি (পিডিএফ, ই-পাব) সাবস্ক্রাইবকৃত প্রতিষ্ঠানের জন্য সহজলভ্য।
ফ্রান্সে উন্মুক্ত প্রবেশাধিকার বিকাশের মূল ঘটনাগুলির মধ্যে রয়েছে:
স্পেনে উন্মুক্ত প্রবেশাধিকার

স্পেনে, ২০১১ সালে "Ley de la Ciencia, la Tecnología y la Innovación" অর্থাৎ জাতীয় বিজ্ঞান, প্রযুক্তি ও উদ্ভাবনী আইন পাশ হয়, যাতে গবেষণার জন্য উন্মুক্ত প্রবেশাধিকার প্রকাশন প্রয়োজন যা জনগণের অর্থায়নে পরিচালিত। প্রথম উন্মুক্ত প্রবেশাধিকার পিয়ার-পর্যালোচনার স্পেনিয় সাময়িকী, "রিলিভ," ১৯৯৫ সালে প্রকাশিত হয়। প্রকাশকদের "সিএসআইসি প্রেস" এবং "হিপাশিয়া প্রেস" আন্তর্জাতিক "ওপেন অ্যাক্সেস স্কলারলি পাবলিশার্স অ্যাসোসিয়েশন"-এর অন্তর্গত।
ডিজিটাল উন্মুক্ত-প্রবেশাধিকার সংগ্রহস্থলগুলিতে স্পেনের বেশকয়েকটি বৃত্তি সংগ্রহ রয়েছে। এর মধ্যে রয়েছে সাময়িকী নিবন্ধ, বইয়ের অধ্যায়, উপাত্ত এবং অন্যান্য গবেষণা আউটপুট যা পাঠ উন্মুক্ত। ২০১৮ সালের মার্চ পর্যন্ত, যুক্তরাজ্য-ভিত্তিক উন্মুক্ত প্রবেশাধিকর সংগ্রহস্থল ডিরেক্টরি স্পেনের ১৩১টি সংগ্রহস্থলের তালিকা প্রণয়ন করে। সর্বাধিক ডিজিটাল সম্পদ রয়েছে এমন সংগ্রহস্থলগুলি হল: রিভিস্টেস ক্যাটালানেস অ্যাম্ব অ্যাক্স ওবার্ট (Revistes Catalanes amb Accés Ober), টেসিস ডক্টরালস এন জার্সা (Tesis Doctorals en Xarxa), জিআরইডিওএস (ইউনিভার্সিডেড ডি সালামানকার), বিবিলিওটেকা ভার্চুয়াল দেল প্যাট্রিমনিও বিলিওগ্রাফিকো (সংস্কৃতি মন্ত্রণালয়ের), এবং ডিজিটাল সিএসআইসি (স্পেনিয় জাতীয় গবেষণা কাউন্সিলের)।
স্পেনের বেশিরভাগ বিশ্ববিদ্যালয় একটি প্রাতিষ্ঠানিক সংগ্রহস্থল রক্ষণাবেক্ষণ করে, যেগুলি "রিকোলেক্টা" ডিজিটাল প্লাটফর্মের মাধ্যমে সম্মিলিতভাবে অনুসন্ধানযোগ্য।
ভারতে উন্মুক্ত প্রবেশাধিকার

]
ভারতে, কয়েক দশক ধরে পণ্ডিত্যপূর্ণ যোগাযোগের উন্মুক্ত প্রবেশাধিকার বিকাশ লাভ করেছে। ২০০৪ সালের মে মাসে, চেন্নাইয়ের এমএস স্বামীনাথন রিসার্চ ফাউন্ডেশন, কর্তৃক দুইটি কর্মশালা আয়োজন করা হয়েছিল, যা ভারতে মুক্ত প্রবেশাধিকার আন্দোলনের ভিত্তি স্থাপন করেছিল। ২০০৯ সালে, বৈজ্ঞানিক ও শিল্প গবেষণা কাউন্সিলের প্রয়োজনীয়তা দেখা যায়, যেটি গবেষণায় উন্মুক্ত প্রবেশাধিকারে জন্য অনুদানের সরবরাহের নিশ্চয়তা দেয়। দক্ষিণ এশিয়ার "উন্মুক্ত প্রবেশাধিকার দিল্লি ঘোষণা" ২০১৮ সালের ১৪ ফেব্রুয়ারি জারি হয়েছিল, কয়েক ডজন শিক্ষাবিদ এবং সমর্থক এতে স্বাক্ষর করে।
যুক্তরাজ্য ভিত্তিক ডিরেক্টরি অব ওপেন অ্যাক্সেস জার্নাল্‌স অনুসারে, এপ্রিল ২০১৮ সাল পর্যন্ত ভারতে প্রায় ২১২টি সক্রিয় উন্মুক্ত প্রবেশাধিকার সাময়িকী প্রকাশ হয়। এগুলির মধ্যে রয়েছে "ইন্ডিয়ান জার্নাল অব কমিউনিটি মেডিসিন", "ইন্ডিয়ান জার্নাল অব মেডিকেল রিসার্চ" এবং "ইন্ডিয়ান জার্নাল অব মেডিকেল মাইক্রোবায়োলজি" ইত্যাদি।
এপ্রিল ২০১৮ সালে হিসাবে, ডিজিটাল উন্মুক্ত-প্রবেশাধিকার সংগ্রহস্থলগুলিতে ভারতের কমপক্ষে ৭৮টি বৃত্তি সংগ্রহ রয়েছে। এগুলিতে জার্নাল নিবন্ধ, বইয়ের অধ্যায়, উপাত্ত এবং অন্যান্য গবেষণা আউটপুট রয়েছে যা পাঠ উন্মুক্ত। সম্প্রতি ভারতের জন্য প্রাকমুদ্রণ সংগ্রহস্থল, ইন্ডিয়াআরএক্সআইভি চালু করা হয়েছে।
কানাডায় উন্মুক্ত প্রবেশাধিকার

কানাডায় স্বাস্থ্য গবেষণা ইনস্টিটিউটস ২০০৮ সালে মুক্ত প্রবেশাধিকার নীতি কার্যকর করেছিল, যা ২০১৫ সালে প্রাকৃতিক বিজ্ঞান এবং প্রকৌশল গবেষণা কাউন্সিল এবং সামাজিক বিজ্ঞান এবং মানবিক গবেষণা কাউন্সিলকে অন্তর্ভুক্ত করতে প্রসারিত হয়েছিল। পাবলিক নলেজ প্রকল্পটি ১৯৯৮ সালে ব্রিটিশ কলাম্বিয়া বিশ্ববিদ্যালয় থেকে শুরু হয়েছিল। উন্মুক্ত প্রবেশাধিকারের জন্য উল্লেখযোগ্য কানাডিয়ান সমর্থনকারীদের মধ্যে অন্তর্ভুক্ত ছিল লেসলি চ্যান, জাঁ-ক্লদ গুয়েদন, স্টিভেন হারনাদ, হিদার মরিসন, এবং জন ইউলিনস্কি । 
মন্ট্রিল বিশ্ববিদ্যালয়ের প্রেস বিশ্বের প্রথম উন্মুক্ত প্রবেশাধিকার জার্নাল গুলির একটি জারি করেছেন, "সারফেস" (আইএসএসএন ১১৮৮-২৪৯২) ১৯৯১ সালে। 
কানাডায় ডিজিটাল উন্মুক্ত প্রবাশাধিকার সংগ্রহস্থল গুলির প্রায় ৮৮টি বৃত্তি রয়েছে । 
কানাডায় উন্মুক্ত প্রবেশাধিকার বিকাশের মূল ইভেন্টগুলির মধ্যে নিম্নলিখিতগুলি রয়েছে:
দক্ষিণ আফ্রিকায় উন্মুক্ত প্রবেশাধিকার

দক্ষিণ আফ্রিকায়, জার্নাল, সংগ্রহশালা এবং বিভিন্ন সরঞ্জাম এবং প্লাটফর্মের মাধ্যমে অনলাইনে পণ্ডিত্যপূর্ণ যোগাযোগের উন্মুক্ত প্রবেশাধিকার ঘটে। অন্যান্য আফ্রিকার দেশগুলির তুলনায়, সাম্প্রতিক বছরগুলিতে দক্ষিণ আফ্রিকাতে উন্মুক্ত প্রবেশাধিকার দ্রুত বৃদ্ধি পেয়েছে।
ইউনেস্কোর মতে, সরকারী পর্যায়ে উন্মুক্ত প্রবেশাধিকার নীতি এবং বিশ্ববিদ্যালয় এবং গবেষণা সংস্থাগুলিতে তৃণমূলের উদ্যোগের ক্ষেত্রে দক্ষিণ আফ্রিকা একটি শীর্ষ আফ্রিকার দেশ। ২০১৬ সালে চালু হওয়া আন্তর্জাতিক "ওপেন অ্যাক্সেস ২০২০" প্রচারে দক্ষিণ আফ্রিকার স্বাক্ষরকারীদের মধ্যে সাউথ আফ্রিকান ন্যাশনাল লাইব্রেরী ও ইনফরমেশন কনসোর্টিয়াম (এসএএনএলআইসি) এবং ইউনিভার্সিটি অফ দ্যা উইটওয়টারস্র্যান্ড, জোহান্সবার্গ অন্তর্ভুক্ত রয়েছে। জানুয়ারী ২০১৮ পর্যন্ত, নীতিমালা সহ নয়টি গবেষণা সত্ত্বা আন্তর্জাতিক রেজিস্ট্রি অফ ওপেন অ্যাক্সেস রিপোজিটরি ম্যান্ডেট এবং পলিসিস রেজিস্ট্রিতে অন্তর্ভুক্ত হয়েছ। 
এপ্রিল ২০১৮ এর হিসাবে, আন্তর্জাতিক ডাইরেক্টরী অফ ওপেন এক্সেস জার্নাল দক্ষিণ আফ্রিকার ৭৯টির মত ওপেন এক্সেস জার্নাল লিপিবদ্ধ করে। 
জুলাই ২০১৮ হিসাবে, উন্মুক্ত প্রবেশাধিকারের সংগ্রহস্থলগুলির ডিরেক্টরি দক্ষিণ আফ্রিকার ৩৯ টি সংগ্রহস্থল তালিকাভুক্ত করেছে। এর মধ্যে রয়েছে ১১ টি ঐতিহ্যবাহী বিশ্ববিদ্যালয় (বা কমপক্ষে তাদের বিভাগ), প্রযুক্তির কয়েকটি বিশ্ববিদ্যালয়: কেপ পেনিনসুলা প্রযুক্তি বিশ্ববিদ্যালয়, ডার্বান প্রযুক্তি বিশ্ববিদ্যালয়, সেন্ট্রাল ইউনিভার্সিটি অব টেকনোলজি এবং তুষওয়ান প্রযুক্তি বিশ্ববিদ্যালয়, তিনটি বিস্তৃত বিশ্ববিদ্যালয়: জোহানেসবার্গ বিশ্ববিদ্যালয়, দক্ষিণ আফ্রিকা বিশ্ববিদ্যালয় এবং জুলুল্যান্ড বিশ্ববিদ্যালয় এবং কাউন্সিল ফর সাইন্টিফিক অ্যান্ড ইন্ডাস্ট্রিয়াল রিসার্চ (সিএসআইআর)।
আসিয়ান ফুটবল ফেডারেশন

আসিয়ান ফুটবল ফেডারেশন (এএফএফ) হলো এশিয়ান ফুটবল কনফেডারেশনের মধ্যে একটি ছোট সংগঠন,  এবং দক্ষিণ-পূর্ব এশিয়ার দেশ ব্রুনেই, ইন্দোনেশিয়া, মালয়েশিয়া, ফিলিপাইন, সিঙ্গাপুর এবং থাইল্যান্ডের সমন্বয়ে ১৯৮৪ সালে প্রতিষ্ঠিত হয়। আসিয়ান দক্ষিণ পূর্ব এশীয় দেশগুলোর সংস্থা, যদিও পূর্ব তিমুর এবং অস্ট্রেলিয়া আসিয়ান সদস্য নয় তবু দেশদুটি এএফএফ-এর সদস্য।
এতে এর পর যোগদান করে কম্বোডিয়া, লাওস, মায়ানমার এবং ভিয়েতনাম (সবাগুলো ১৯৯৬ সালে), পূর্ব তিমুর ২০০৪ এবং অস্ট্রেলিয়া ২০১৩ সালে।
১৯৯৬ সালে ফেডারেশনটি প্রথম এএফএফ চ্যাম্পিয়নশিপ চালু করে (তখন স্পনসরশিপের কারণে টাইগার কাপ নামে পরিচিত ছিল)।
এএফএফের ১২ টি সদস্য এসোসিয়েশন আছে, এগুলোর সবগুলোই এশিয়ান ফুটবল কনফেডারেশনের সদস্য।
এএফএফ এর টুর্নামেন্টগুলোর মধ্যে আছে এএফএফ চ্যাম্পিয়নশিপ (২০০৮ সাল থেকে স্পনসরশিপের কারণে সুজুকি কাপ নামে পরিচিত) এবং এএফএফ মহিলা চ্যাম্পিয়নশিপ - উভয় প্রতিযোগিতা প্রতি দুই বছর পর পর অনুষ্ঠিত হয় এবং দক্ষিণ-পূর্ব এশিয়ার চ্যাম্পিয়ন নির্ধারণ করা হয়।
এছাড়াও এএফএফ-এর অন্যান্য টুর্নামেন্টগুলোর মধ্যে আছে এএফএফ–ইএএফএফ চ্যাম্পিয়ন্স ট্রফি (ইএএফএফের সাথে যৌথভাবে), এএফএফ ফুটসাল চ্যাম্পিয়নশিপ, এএফএফ বিচ সকার চ্যাম্পিয়নশিপ, বিভিন্ন বয়সভিত্তিক আন্তর্জাতিক যুব ফুটবল টুর্নামেন্ট, এএফএফ অনূর্ধ্ব -১৬ যুব চ্যাম্পিয়নশিপ, এএফএফ অনূর্ধ্ব -১৯ যুব চ্যাম্পিয়নশিপ, এএফএফ অনূর্ধ্ব -১৬ মহিলা চ্যাম্পিয়নশিপ এবং এএফএফ অনূর্ধ্ব -১৯ মহিলা চ্যাম্পিয়নশিপ।
একমাত্র এএফএফ ক্লাব ফুটবল টুর্নামেন্টটি হলো মেকং ক্লাব চ্যাম্পিয়নশিপ, এটি ২০১৪ মৌসুমে শুরু হয় এবং চ্যাম্পিয়ন ৬ দেশের মধ্যে পাঁচটিকে অন্তর্ভুক্ত করা হয়েছে যে দেশগুলোর ভিতর দিয়ে মেকং নদী প্রবাহিত হয়েছে (কম্বোডিয়া, লাওস, মায়ানমার, থাইল্যান্ড এবং ভিয়েতনাম)।
এএফএফ প্রতিবছর দক্ষিণপূর্ব এশিয়ান ফুটবল ক্লাবগুলোকে নিয়ে এএফএফ ফুটসাল ক্লাব চ্যাম্পিয়নশিপেরও আয়োজন করে।
Rankings are calculated by FIFA.
Last updated 24 October 2019.
Top Ranked Men's National Football Teams
রেটিংগুলি এলো রেটিং দ্বারা গণনা করা হয়েছে।
২৪ জুন ২০১৯ শেষবার হালনাগাদ হয়েছে * www.eloratings.net থেকে ৩ মাসের র‌্যাঙ্কের পরিবর্তনের উপর ভিত্তি করে র‌্যাঙ্ক পরিবর্তনগুলি করা হয় ।
Rankings are calculated by FIFA.
Last updated 12 July 2019 
<nowiki>*</nowiki> Provisionally listed due to not having played more than five matches against officially ranked teams.
<nowiki>**</nowiki> Inactive for more than 18 months and therefore not ranked.
Top Ranked Women's National Football Teams
এএফএফের প্রেসিডেন্ট রয়্যাল হাইনেস পাহাংয়ের সুলতান এইচই সুলতান আহমদ শাহ বলেন যে:
"সাম্প্রতিক বছরগুলিতে, আসিয়ান ফুটবল কিছু গুরুত্বপূর্ণ প্রতিভা আহরণ করেছে এবং অঞ্চলটি ফুটবল পাওয়ার হাউস হিসাবে উন্নতি করছে। আমরা একটি আন্তর্জাতিক পর্যায়ে আকর্ষণ লাভ করছি, এবং বিশ্বের সবচেয়ে জনপ্রিয় খেলাটির ক্রমবিকাশ ও সম্মানের জন্য যারা তাদের জীবন উৎসর্গ করেছে তাদের প্রতি শ্রদ্ধা জানানোর এটি সময় সঠিক।"
এইচআরএইচ সুলতান হাজী আহমদ শাহ, যিনি পুরস্কার বাছাই কমিটির চেয়ারম্যানও তিনি বলেন, যেহেতু এই অঞ্চলে ফুটবল উন্নতি ও পরিণত হতে চলেছে, আসিয়ানের সর্বোত্তম প্রতিশ্রুতিবদ্ধ প্রতিবেদনের স্বীকৃতি দেওয়া দরকার।
প্রতি দুই বছর পর পর এএফএফ অ্যাওয়ার্ড প্রদান করা হয়।
এএফএফ আজীবন সম্মাননা : এইচ. কারদোনো
দ্য জাঙ্গল বুক

দ্য জাঙ্গল বুক () বিখ্যাত ইংরেজ লেখক রুডইয়ার্ড কিপলিংয়ের লেখা গল্প সঙ্কলনবিশেষ। ১৮৯৪ সালে এ গল্প সঙ্কলনটি ম্যাকমিলান এন্ড কোং প্রকাশ করেছিল। ভারতীয় জঙ্গলকে ঘিরে জীবন ও কিংবদন্তীগুলো গল্পাকারে লিখিত হয়েছে। টেলিভিশন, সিনেমা, থিয়েটার ও অন্যান্য প্রচারমাধ্যমে দ্য জঙ্গল বুকের অংশবিশেষ রূপান্তর করা হয়েছে।
গল্পের অধিকাংশ কুশীলবই বিভিন্ন প্রাণী। বাঘের পরিচিতি ‘শের খান’ ও ভল্লুকের পরিচিতি ‘বালু’ রাখা হয়েছে। তবে, প্রধান চরিত্রে ‘মোগলি’ নামীয় এক বালক বা মানব সন্তান রয়েছে। সে জঙ্গলে নেকড়েদের সংস্পর্শে শৈশবকাল অতিবাহিত করছে। ভারতের বনে এ গল্পের পটভূমি তৈরী করা হয়েছে। মধ্য ভারতের মধ্যপ্রদেশের সেওনি এলাকার কথা পুনঃপুনঃ লিপিবদ্ধ আছে।
রুডইয়ার্ড কিপলিং ভারতে জন্মগ্রহণ করেছিলেন। জীবনের প্রথম ছয় বছর সেখানে অবস্থান করেন। এরপর ইংল্যান্ডে প্রায় দশ বছর অবস্থান শেষে পুনরায় ভারতে ফিরে আসেন। পরবর্তীতে প্রায় পঁয়ষট্টি বছর সেখানে কাজ করেন। জাঙ্গল বুকের সবগুলো গল্পই ১৮৯৩-৯৪ মৌসুমে সাময়িকীতে প্রকাশিত হয়েছিল। মূল প্রকাশনাগুলোয় চিত্র সহযোগে প্রকাশ করা হয়। চিত্রগুলোর বেশ কয়েকটিতে রুডইয়ার্ডের পিতা জন লকউড কিপলিংয়ের স্পর্শ ছিল। ভারমন্টে বসবাসকালে রুডইয়ার্ড কিপলিং বইগুলো লিখেছিলেন।
১৮৯৫ সালের পরবর্তীতে প্রকাশিত দ্য সেকেন্ড জাঙ্গল বুকসহ এ বইয়ের কাহিনীতে মোগলিকে ঘিরে আরও পাঁচটি গল্প যুক্ত করা হয়েছে। এ গল্পগুলো কল্পিত কাহিনী। প্রাণীদেরকে ব্যবহারকে নৃতাত্ত্বিক বিষয়ে নৈতিক শিক্ষা প্রদানই এর মূল লক্ষ্য। কিপলিং এ বিষয়গুলো রচনায় তিনি যা জানতেন বা ভারতীয় জঙ্গলকে ঘিরে যা শুনেছেন বা কল্পনা করেছেন তার প্রায় সবটুকুই এখানে অন্তর্ভুক্ত করার চেষ্টা চালিয়েছেন। অন্যান্য পাঠক তার এ সাহিত্যকর্মকে ঐ সময়ের রাজনীতি ও সমাজের রূপগত বর্ণনা হিসেবে আখ্যায়িত করেছিলেন।
কিপলিংয়ের নিজস্ব শৈশবকালকে মোগলির জীবনে তুলে ধরা হয়নি যা এ গ্রন্থের প্রধান বৈশিষ্ট্য। আরেকটি উল্লেখযোগ্য দিক হচ্ছে - আইন ও স্বাধীনতা। গল্পগুলোয় প্রাণীজগতের আচরণ দিককে তুলে ধরা নয়, বরঞ্চ ডারউইনের টিকে থাকার লড়াইকে উপজীব্য করে তুলে ধরা হয়েছে। এছাড়াও, প্রাণীর ন্যায় মানব আচরণও এর উল্লেখযোগ্য দিক। তারা জঙ্গলের নিয়ম-কানুনে নেতৃত্বদানকারীকে সম্মান, শ্রদ্ধা প্রদর্শনসহ সমাজে তার অবস্থান সম্পর্কে জানতে শিখে। তাসত্ত্বেও, গল্পগুলোয় ভিন্ন জগতে অবাধে চলাচলের স্বাধীনতার বিষয়েও চিত্রিত করা হয়েছে। যেমন: মোগলি জঙ্গল ও গ্রামে চলাফেরা করেছে। সমালোচকেরা গল্পগুলোয় স্বাভাবিক বন্যতা ও আইনভঙ্গের বিষয়ও লক্ষ্য করেছেন যা মানবীয় আচরণকে দায়িত্বজ্ঞানহীনতার দিকে ধাবিত হতে উদ্বুদ্ধ করে।
অদ্যাবধি দ্য জাঙ্গল বুক জনপ্রিয়তার তুঙ্গে অবস্থান করছে। এর অংশবিশেষ চলচ্চিত্রায়ণসহ অন্যান্য প্রচারমাধ্যমে ব্যবহৃত হচ্ছে। সতী সিংসহ অনেক সমালোচক মন্তব্য করেন যে, সাম্রাজ্যবাদী পরিবেশের মধ্যে অবস্থান করেও তিনি গল্প লেখার ক্ষমতায় নিজেকে অনেক ঊর্ধ্বে নিয়ে গেছেন। এ বইটি কিপলিংয়ের বন্ধু রবার্ট ব্যাডেন-পাওয়েলের প্রতিষ্ঠিত স্কাউট আন্দোলনে প্রভাব ফেলেছে। অস্ট্রীয় বংশোদ্ভূত ব্রিটিশ সুরকার পার্সি গ্রেইঞ্জার তার জাঙ্গল বুক সাইকেলে বইয়ের বাক্যাংশ ব্যবহার করেছেন।
বইটির ৫০০-এর অধিক সংস্করণ প্রকাশিত হয়েছে। এছাড়াও, ১০০-এর অধিক অডিওবুক রয়েছে। কমপক্ষে ৩৬ ভাষায় এ গ্রন্থের অনুবাদ করা হয়েছে।
সুজন মুখোপাধ্যায়

সুজন মুখোপাধ্যায় যিনি নীল মুখার্জি নামেও পরিচিত। তিনি একজন ভারতীয় অভিনেতা যিনি বাংলা ভাষার চলচ্চিত্র, টেলিভিশন এবং থিয়েটারে কাজ করেন । ২০১২ সালে তিনি "ঘেঁটে ঘ" চলচ্চিত্রের মাধ্যমে তাঁর অভিষেক ঘটে। তিনি থিয়েটার গ্রুপ চেতানার সক্রিয় সদস্য। ২২ ফেব্রুয়ারি, "২০১৬" এ প্রেক্ষাগৃহের ময়দানে তাঁর পরিচালিত "ঘাশিরাম কোতওয়াল" যা মারাঠি নাটকের একটি অভিযোজন, প্রিমিয়ার হয়েছিল। ২০১৮ সালে তিনি ডন নামক একটি নাটক পরিচালনা করেছিলেন। "ডন-তাকে ভাল লাগে" ডেল ওয়াসেরম্যানের "ডন কুইকসোটের" একটি রূপান্তর যা বহু বছর আগে অরুণ মুখোপাধ্যায় বাংলায় অনুবাদ করেছিলেন। এই নাটকটি ২৫ বছর পরে সুমন মুখোপাধ্যায়ের অভিনেতা হিসাবে পুনঃপ্রবেশকে চিহ্নিত করেছে।
"ঘেঁটে ঘ" (প্রকাশিত হয়নি) 
"চকলেট"
উন্মুক্ত জ্ঞান

উন্মুক্ত জ্ঞান, যে শব্দটি মুক্ত জ্ঞান নামেও পরিচিত, দ্বারা জ্ঞানের সেই ধরনকে নির্দেশ করে যেটি আইনি, সামাজিক বা প্রযুক্তিগত বাধ্যবাধকতা ব্যতীত যেকেউ এর ব্যবহার, পুনঃব্যবহার এবং পুনরায় বিতরণ করতে পারে। উন্মুক্ত জ্ঞান হলো উন্মুক্ত পদ্ধতিতে জ্ঞান কীভাবে কাজ করে তার উৎপাদন এবং বিতরণ সম্পর্কিত নীতি ও পদ্ধতিগুলির একটি সম্পূর্ণ সেট। জ্ঞানকে উপাত্ত, বিষয়বস্তু এবং সাধারণ তথ্যের সমন্বয়ে গঠিত বিষয় হিসাবে বিস্তৃতভাবে ব্যাখ্যা করা যায়।
এই ধারণাটি উন্মুক্ত উত্‌সের সাথে সম্পর্কিত এবং "উন্মুক্ত জ্ঞান সংজ্ঞাটি সরাসরি" উন্মুক্ত উৎসের সংজ্ঞা হতে প্রাপ্ত। উন্মুক্ত জ্ঞানকে উন্মুক্ত উপাত্ত, উন্মুক্ত বিষয়বস্তু এবং নিখরচায় উন্মুক্ত প্রবেশাধিকারের একটি বৃহদায়তন সমন্বিত উপাদান হিসাবে দেখা হয়, যার লক্ষ্য এই বিভিন্ন ধরনের মধ্যে সামঞ্জস্যতা তুলে ধরা।
অন্যান্য 'উন্মুক্ত' ধারণাগুলির, যেমন উন্মুক্ত উপাত্ত এবং উন্মুক্ত বিষয়বস্তুর মতো, একইভাবে এই শব্দটি নতুন হলেও বরং এর ধারণাটি পুরানো। উদাহরণস্বরূপ, প্রাচীনতম মুদ্রিত গ্রন্থগুলির মধ্যে ৮৬৮ খ্রিস্টাব্দের দিকে চিনে তৈরি বৌদ্ধ "হীরক সূত্রের" একটি অনুলিপি যা আমরা সংরক্ষিত হিসাবে পাই তাতে উত্‌সর্গে উন্মুক্ত করার ঘোষণার সন্ধান পাওয়া যায় যাতে বর্ণিত আছে: "সর্বজনীন মুক্ত বিতরণের জন্য"।
বিংশ শতাব্দীর গোড়ার দিকে জার্মান সোশ্যাল ডেমোক্র্যাটিক পার্টির মধ্যে বৌদ্ধিক সম্পত্তির অধিকার নিয়ে একটি বিতর্ক গড়ে ওঠে। এর মূল অবদানকারী ছিলেন কার্ল কাউটস্কি, যিনি ১৯০২ সালে একটি ক্ষুদ্র পুস্তিকায় "বৌদ্ধিক উৎপাদন" শিরোনামে একটি অংশকে উল্লেখ করেছিলেন যেটিকে তিনি উপাদান উৎপাদন থেকে পৃথক করেছিলেন:
এই ধারণাটি কার্ল মার্ক্সের মূল্যবোধের আইন অনুসারে কেবলমাত্র বস্তুর উৎপাদনকে প্রভাবিত করে, বৌদ্ধিক উৎপাদনকে নয়-এর বিশ্লেষণের ভিত্তিতে তৈরি হয়েছে।
নব্বইয়ের দশকের গোড়ার দিকে গণ ইন্টারনেটের বিকাশের সাথে সাথে বিশ্বজুড়ে তথ্য অনুলিপি করা ও অংশীদার করা অনেক সহজ হয়ে গেছে। 'তথ্য মুক্ত হতে চায়' এই বাক্যাংশটি এসব লোকদের জন্য কাতরতা প্রকাশের বাহন হয়ে উঠছে যারা বাণিজ্যিক বাঁধা ছাড়াই এমন একটি ইন্টারনেট তৈরি করতে চেয়েছিলেন যেটিতে তারা মনে করেন যে প্রচলিত উপাদানের উৎপাদনে সৃজনশীল প্রকাশকে বাধা দেয়।
২০০১ সালে তথ্য সরবরাহের নীতির ভিত্তিতে প্রতিষ্ঠিত উইকিপিডিয়া এর মান উন্নত করতে সম্পাদনা ও সংশোধন করার সুযোগ দিয়ে থাকে। লক্ষ লক্ষ লোকের মতামত প্রদান এবং অবদানের জন্য উন্মুক্ত জ্ঞান তৈরিতে উইকিপিডিয়ার সাফল্য সহায়ক হয়ে উঠেছে।
সায়নী ঘোষ

সায়নি ঘোষ (জন্ম: ২৭ জানুয়ারী ১৯৯৩) একজন ভারতীয় বাংলা চলচ্চিত্র ও টেলিভিশন অভিনেত্রী এবং সঙ্গীতশিল্পী। তার অভিনয়ে আত্মপ্রকাশ ঘটে একটি টেলিফিল্ম ইচ্ছে ডানার মাধ্যমে এবং বড় পর্দায় তার প্রথম আত্মপ্রকাশ নটবর নট আউট এ একটি ছোট ভূমিকায়। এরপর তিনি রাজ চক্রবর্তীর শত্রু তে কিছু অভিজ্ঞ অভিনেতার সাথে কাজ করেন। এরপর তিনি অভিনয় করেন রাজ চক্রবর্তীর দৈনিক সিরিয়াল "প্রলয় আসছে" তে একজন নির্লিপ্ত সাংবাদিকের ভূমিকা তিনি চলচ্চিত্রে প্রধান চরিত্রে অভিনয় অভিনয় করেছেন "কানামাছি", "একলা চলো" , প্রভৃতি।
কো-হোস্ট করা কলকাতা ফুটবল লিগ ২০১৩ এবং ২০১৪এ জন্য লাইভ অনুষ্ঠান প্রচার করা হয়েছিল। 
২০২১ সালের বিধানসভা নির্বাচনে তৃণমূলের প্রার্থী হয়ে তিনি ৪ হাজার ভোটের ব্যবধানে আসানসোলে দক্ষিণ আসনে হেরেছেন।
২০২৪ সালে লোকসভা নির্বাচনে তৃণমূলের প্রার্থী হয়েযাদবপুর লোকসভা কেন্দ্র থেকে জয়ী হয়েছেন।
জাতীয় সড়ক ৫ (ভারত)

এনএইচ ৫ ভারতের পাঞ্জাব, হরিয়ানা, হিমাচল প্রদেশ এবং ভারতের চণ্ডীগড়ের কেন্দ্রশাসিত অঞ্চলকে অতিক্রম করে। 
জাতীয় সড়কটি পাঞ্জাবের ফিরোজপুর থেকে শুরু হয়। সড়কটি রাজ্যের মোট ৬ টি জেলার মধ্য দিয়ে অগ্রসর হয়, এই জেলাগুলি হল -ফিরোজপুর জেলা, মোগা জেলা, লুধিয়ানা জেলা, ফতেগড় সাহেব জেলা, রূপনগর জেলা ও মোহালি জেলা। পাঞ্জাবে বেশ কিছু শহরের মধ্য দিয়ে সড়কটি অগ্রসর হয়, এই শহরগুলি হল ফিরোজপুর, মোগা, জাগ্রাওন, লুধিয়ানা ও খড়র। জাতীয় সড়ক ৫ হিমাচল প্রদেশ রাজ্যের মধ্যে চন্ডিগড় সীমান্ত পর্যন্ত ২১১.৫৫ কিলোমিটার পথ অতিক্রম করে। এর পর সড়কটি মহালি - চণ্ডীগড় সীমান্তে চন্ডিগড়ে প্রবেশ করে।
মোহালির কাছে পাঞ্জাব সীমানা দিয়ে সড়কটি চন্ডিগড়ে প্রবেশ করে। সড়কটি চণ্ডীগড়ে ১৫.২৮ কিলোমিটার পথ অতিক্রম করে। শেষে সড়কটি চণ্ডীগড়-পাঞ্জাব সীমান্তে পাঞ্জাবের জিরাকপুরে প্রবেশ করে।
চন্ডিগড় -হরিয়ানা সীমান্ত অতিক্রম করে হরিয়ানা রাজ্যে প্রবেশ করে পাঁচকুলা জেলা হয়ে। এর পর সড়কটি রাজ্যের মোট পাঞ্চকুল জেলার মধ্য দিয়ে অগ্রসর হয়। জাতীয় সড়ক ৫ হরিয়ানা রাজ্যের মধ্যে ২৮.৩০ কিলোমিটার পথ অতিক্রম করে হিমাচল প্রদেশ রাজ্যে প্রবেশ করে।
সড়কটি হরিয়ানা-হিমাচল প্রদেশ সীমান্ত অতিক্রম করে হিমাচল প্রদেশ রাজ্যে প্রবেশ করে সোলান জেলা হয়ে। এর পর সড়কটি রাজ্যের মোট ৩ টি জেলার মধ্য দিয়ে অগ্রসর হয়, এই জেলাগুলি হল - সোলান, সিমলা ও কিন্নর। জাতীয় সড়ক ৫ হিমাচল প্রদেশ রাজ্যের মধ্যে ৪০৫ কিলোমিটার পথ অতিক্রম করে ভারত-চীন সীমান্তে সমাপ্ত হয়।[৩] হিমাচল প্রদেশে বেশ কিছু শহরের মধ্য দিয়ে সড়কটি অগ্রসর হয়, এই শহরগুলি হল- পারওয়ানু, সোলান, সিমলা, থোগ, নরকান্দা, রামপুর, চিনি, শিপকি লা
ভারতের সকল জাতীয় সড়কের মত "জাতীয় সড়ক ৫" হল সড়ক পরিবহন ও মহাসড়ক মন্ত্রক-এর অন্তর্গত। এই সড়কের নির্মাণ ও সমস্ত ধরনের রক্ষণাবেক্ষণের দায়িত্ব রয়েছে সড়ক পরিবহন ও মহাসড়ক মন্ত্রকের অধিনে।
অরুণ মুখার্জি

অরুণ মুখার্জি বা (অরুণ মুখোপাধ্যায়) (১৬ ফেব্রুয়ারি ১৯৩৭) বিশিষ্ট বাঙালি নাট্যকার, নির্দেশক এবং মঞ্চ ও চলচ্চিত্র অভিনেতা। কলকাতার অন্যতম থিয়েটার গ্রুপ চেতনার স্রষ্টাও তিনি। তিনি ক্লাসিক "মারীচ সংবাদ" সহ অনেকগুলো নাটকের "রচয়িতা" যা ইংরেজিতে অনুবাদ করেছেন (মেরিচ, দ্যা লিজেন্ড) উৎকাল মহান্তি। রামায়ণ মায়া-বিশেষজ্ঞ মারেচের একটি গ্রেপ্তার চরিত্র বিশ্লেষণের মাধ্যমে, এই গল্পটি নিপীড়িত ভারতীয় কৃষকের সমসাময়িক সামাজিক দুর্দশাগুলি তুলে ধরেছে। অন্য সুপরিচিত নাটক "জগন্নাথ" এবং তাঁর পরবর্তী রচনাগুলো নির্ণয় এবং "পুতুলনাচের ইতিকথা" সমালোচকদের প্রশংসা পেয়েছে। 
"পরশুরাম" ছবিতে অভিনয়ের জন্য তিনি "১৯৭৯" সালে সেরা অভিনেতা হিসাবে জাতীয় চলচ্চিত্র পুরস্কার অর্জন করেন।
শাহজাহানপুর জেলা

শাহজাহানপুর জেলা ভারতের উত্তরপ্রদেশের একটি ঐতিহাসিক জেলা। এটি বেরেলি বিভাগের একটি অন্তর্গত যা রোহিলখণ্ড বিভাগের দক্ষিণ-পূর্বে অবস্থিত। ব্রিটিশ আমলে ১৮১৩ সালে এ জেলা গঠিত হয়েছিল। এটি পূর্বে বেরেলি জেলার অংশ ছিল। ভৌগোলিকভাবে শাহজাহানপুর এ জেলার প্রধান শহর, যা এর সদর দফতর। এর তহসিলগুলি হল: পোওয়ায়ন, তিলহর, জালালাবাদ, কালান এবং সদর।
জেলা সদর এখনও শাহজাহানপুর নামে পরিচিত, যাকে শাহজাহানপুর শহর বলা হয়। এটি একটি পৌরসভা দ্বারা শাসিত হয়।
শাহজাহানপুর মুগল সম্রাট জাহাঙ্গীরের সেনাবাহিনীর একজন উচ্চপদস্থ সৈনিক দরিয়া খানের পুত্র দিলার খান এবং বাহাদুর খান দ্বারা প্রতিষ্ঠিত হয়েছিল। দিলার খান ও বাহাদুর খান উভয়ই শাহজাহানের শাসনামলে বিশিষ্টজন ছিলেন। দিলার খানের সেবায় সন্তুষ্ট হয়ে শাহজাহান তাঁকে দুর্গ নির্মাণের অনুমতি দিয়ে ১৪টি গ্রাম দিয়েছিলেন। দিলার খান নাইনর খেড়ায়, দুটি পৃথক নদী গরাহ এবং খান্নাউত নদীর মিলিত হ‌ওয়ার স্থানে দুর্গ নির্মাণ করেন।
শাহজাহানপুর জেলা বেরেলি বিভাগের দক্ষিণ-পূর্ব অংশে অবস্থিত। এটি উত্তরপ্রদেশের একটি কৃষিভিত্তিক জেলা। সরকারি বিজ্ঞপ্তির তথ্য মতে এটি ১৮১৩ সালে প্রতিষ্ঠিত হয়। সৃষ্টি আগে এটি বেরেলি জেলার একটি অংশ ছিল। ভৌগোলিকভাবে, এটি ২৭.৩৫° উত্তর অক্ষাংশ এবং ৭৯.২৭° পূর্ব দ্রাঘিমাংশে অবস্থিত। এ জেলার সাথে লখিমপুর, হারদ‌ই, ফারুখাবাদ, বেরেলি ও পিলিভিত জেলার সীমানা রয়েছে। শাহজাহানপুর জেলার আয়তন ৪৫৭৫ বর্গকিলোমিটার।
রামগঙ্গা, গারাহ এবং গোমতী জেলার প্রধান নদী। কথানা, ঝুকমা মেনসি নদী গোমিত নদীর প্রধান শাখা নদী। খান্নাউত, সুকেতা এবং কই নদী গরাহ নদীর উপনদী।
২০১১ সালের ভারতীয় জনগণনার তথ্য অনুযায়ী শাহজাহানপুর জেলার জনসংখ্যা ৩,০০২,৩৭৬ জন, যা ইউরোপের স্বাধীন রাষ্ট্র আলবেনিয়ার মোট জনসংখ্যার সমান বা মার্কিন যুক্তরাষ্ট্রের মিসিসিপি অঙ্গরাজ্যে মোট জনসংখ্যার সমান। এটি ভারতের ৬৪০টি জেলার ১২৩তম জনবহুল জেলা‌। জেলার জনসংখ্যার ঘনত্ব মোট প্রতি বর্গকিলোমিটারে ৩৩৪ জন (প্রতি বর্গমাইলে ১,৭৪০) বসবাস করে। ২০০১-২০১১ এর দশকের জনসংখ্যা বৃদ্ধির হার ১৭.৮৪%। শাহজাহানপুরের লিঙ্গ অনুপাত প্রতি ১০০০ পুরুষের জন্য ৮৬৫ জন নারী রয়েছে। জেলার স্বাক্ষরতার হার পুরুষের একটি অনুপাত আছে এবং ৬১.৬১%।
২০১১ সালের ভারতীয় জনগণনা অনুসারে, এই জেলায় বসবাসকারী জনসংখ্যার ৯১.২৯% জন হিন্দি, ৭.২৫% উর্দু এবং ১.৪০% পাঞ্জাবি তাদের প্রথম কথ্য ভাষা হিসাবে ব্যবহার করে।
যুগোস্লাভিয়া জাতীয় ফুটবল দল

যুগোস্লাভিয়া জাতীয় ফুটবল দল (সার্বো-ক্রোয়েশিয়: ফুডবালস্কা/নোগোমেটনা রিপ্রেজেন্টাকিজা যুগোস্লাভিজে/Фудбалска/ногометна репрезентација Југославије; স্লোভেনীয়: জুগোস্লোভান্সকা নোগোমেটনা রিপ্রেজেন্টাঙ্কা; ম্যাসেডোনীয়: Фудбалска репрезентација на Југославија) আন্তর্জাতিক ফুটবলে যুগোস্লাভিয়ার প্রতিনিধিত্ব করেছে।
যদিও দলটি মূলত  প্রাক-যুদ্ধের যুগোস্লাভিয়া রাজ্যের এবং যুদ্ধ-উত্তর সমাজতান্ত্রিক ফেডারেল রিপাবলিক অফ যুগোস্লাভিয়ার (এসএফআরওয়াই) প্রতিনিধিত্ব করে, রাজ্যের বিভিন্ন পুনরাবৃত্তি আনুষ্ঠানিকভাবে ফুটবলে গঠিত হয়েছিল, এগুলো হলো:
এটি আন্তর্জাতিক প্রতিযোগিতায় সাফল্য লাভ করেছে। ১৯৯২ সালে যুগোস্লাভ যুদ্ধের সময় জাতিসংঘের নিষেধাজ্ঞার অংশ হিসাবে এই দলটিকে আন্তর্জাতিক প্রতিযোগিতা থেকে সাময়িক বরখাস্ত করা হয়। ১৯৯৪ সালে নিষেধাজ্ঞা প্রত্যাহার করা হলে এটি ফেডারেল প্রজাতন্ত্র যুগোস্লাভিয়া জাতীয় ফুটবল দল এটির উত্তরাধিকারী হয়।
সার্বিয়া জাতীয় ফুটবল দল ফিফা এবং উয়েফায় যুগোস্লাভিয়ার স্থান উত্তরাধিকার সূত্রে পেয়েছে এবং উভয় সংস্থাই যুগোস্লাভিয়ার একমাত্র উত্তরাধিকারী (এবং সার্বিয়া এবং মন্টিনিগ্রো) হিসাবে বিবেচনা করে। 
অনূর্ধ্ব -২১ দল ১৯৭৮ সালে উদ্বোধনী উয়েফা অনূর্ধ্ব-২১ চ্যাম্পিয়নশিপ জিতে।
যুগোস্লাভ অনূর্ধ্ব -২০ দল ১৯৮৭ ফিফা বিশ্ব যুব চ্যাম্পিয়নশিপ জিতে।
১৯৫০ থেকে ১৯৯০ পর্যন্ত সমস্ত জার্সির স্পনসর ছিল অ্যাডিডাস।
      চ্যাম্পিয়ন         রানার-আপ         তৃতীয় স্থান         চতুর্থ স্থান    
      চ্যাম্পিয়ন         রানার-আপ         তৃতীয় স্থান         চতুর্থ স্থান    
ফিফা বিশ্বকাপ
উয়েফা ইউরোপীয় চ্যাম্পিয়নশিপ
অলিম্পিক ফুটবল টুর্নামেন্ট
২০১৩ ফিফা কনফেডারেশন কাপ ফাইনাল

২০১৩ ফিফা কনফেডারেশন কাপের ফাইনাল ম্যাচটি ছিল ২০১৩ ফিফা কনফেডারেশন কাপের বিজয়ী নির্ধারণের জন্য একটি ফুটবল ম্যাচ। ম্যাচটি ৩০ জুন ২০১৩ তে ব্রাজিলের রিও ডি জেনেরিওয়ের এস্তাদিও দো মারাকানায় অনুষ্ঠিত হয়, সেমিফাইনালের দুই বিজয়ী ব্রাজিল এবং স্পেন ফাইনালে প্রতিদ্বন্দ্বিতা করে। ফ্রেড এবং নেইমারের গোলে ব্রাজিল স্পেনকে ৩-০ গোলে উড়িয়ে দেয়, আর এর মাধ্যমে স্পেনের রেকর্ড ২৯ ম্যাচে অপরাজিত থাকার অবসান ঘটে।
এটি ছিল ফাইনালে ব্রাজিলের পঞ্চম উপস্থিতি (আগের চারটি ছিল ১৯৯৭, ১৯৯৯, ২০০৫ এবং ২০০৯)। স্পেন এই প্রথম বার কনফেডারেশন কাপের ফাইনালে পৌঁছে। এই জয়ের ফলে ব্রাজিল পরপর তৃতীয় বার কনফেডারেশন কাপ জিতল।
শিরিন আক্তার শিলা

শিরিনা আক্তার শিলা হলেন একজন বাংলাদেশি মডেল যিনি মিস ইউনিভার্স বাংলাদেশ ২০১৯ প্রতিযোগিতায় বিজয়ী হয়েছেন। তিনি ঢাকা বিশ্ববিদ্যালয়ের পদার্থবিজ্ঞান বিভাগের স্নাতক তৃতীয় বর্ষের শিক্ষার্থী।
শিরিন আক্তার শিলা ২০১৮ সালে মিস ওয়ার্ল্ড বাংলাদেশ প্রতিযোগিতায় অংশগ্রহণ করেছিলেন। প্রতিযোগিতায় তিনি সেরা দশ প্রতিযোগীর একজন হিসেবে ঘোষিত হয়েছিলেন।
শিরিন আক্তার শিলা ফেস অব বাংলাদেশ ২০১৯ প্রতিযোগিতায় সেরা নারী মডেলের খেতাব লাভ করেছিলেন।
শিরিন আক্তার শিলা দক্ষিণ কোরিয়ার রাজধানী সিউলে ফেস অব এশিয়া প্রতিযোগিতায় বাংলাদেশের প্রতিনিধিত্ব করেছিলেন।
শিরিন আক্তার শিলা ২০১৯ সালের ২৩ অক্টোবর মিস ইউনিভার্স বাংলাদেশ ২০১৯ খেতাব লাভ করেন। তিনি মিস ইউনিভার্স ১৯৯৪ প্রতিযোগিতার বিজয়ী সুস্মিতা সেনের নিকট হতে বিজয়ীর মুকুট গ্রহণ করেছিলেন।
শিরিন আক্তার শিলা ২০১৯ সালের ডিসেম্বর মাসে অনুষ্ঠিতব্য মিস ইউনিভার্স ২০১৯ প্রতিযোগিতায় বাংলাদেশের প্রতিনিধিত্ব করবেন।
পি.এন.দাস কলেজ

<nowiki> </nowiki>১৯৬২ সালে প্রতিষ্ঠিত হয় পি এন দাস কলেজ, পলতার একটি সাধারণ ডিগ্রি কলেজ। এখানে কলা, বাণিজ্য এবং বিজ্ঞান স্নাতক কোর্স উপলব্ধ । এটি পশ্চিমবঙ্গ রাজ্য বিশ্ববিদ্যালয় অনুমোদিত । 
পিএন দাস দাসকে বিশ্ববিদ্যালয় অনুদান কমিশন (ইউজিসি) দ্বারা স্বীকৃতি দেওয়া হয়। ২০১৬ সালে NAAC দ্বারা স্বীকৃত, গ্রেড বি
দ্য ট্রান্সআটলান্টিক রিভিউ

দ্য ট্রান্সআটলান্টিক রিভিউ () ছিল একটি প্রভাবশালী মাসিক সাহিত্য পত্রিকা। ১৯২৪ সালে ফোর্ড ম্যাডক্স ফোর্ড এটি সম্পাদনা করতেন। প্যারিস ভিত্তিক পত্রিকাটি লন্ডনের জেরাল্ড ডাকওয়ার্থ অ্যান্ড কোম্পানি থেকে প্রকাশিত হত।
যদিও ১৯২৪ সালে প্রতি মাসে একটি করে পত্রিকাটির মাত্র ১২টি ইস্যু প্রকাশিত হয়েছিল, তথাপি জেমস জয়েসের "ফিনেগান ওয়েক" সহ একাধিক কাজ প্রকাশ করে এটি বিংশ শতাব্দীর ইংরেজি সাহিত্যে গুরুত্বপূর্ণ প্রভাব রাখে। এই পত্রিকায় ডিউনা বার্নস, জঁ কাসু, হিল্ডা ডুলিটল, আর্নেস্ট হেমিংওয়ে, সেলমা লাগেরফ, জঁ রাই, গারট্রুড স্টেইন, ব্যারোনেস এলসা ফন ফ্রাইটাগ-লরিংহোফেনদের লেখা প্রকাশিত হত। জন কুইন এই পত্রিকায় অর্থায়ন করতেন। এজরা পাউন্ড তাকে ফোর্ডকে একটি সাহিত্য পত্রিকা প্রকাশের জন্য আর্থিক সাহায্য প্রদান করতে অনুপ্রাণিত করে। আর্নেস্ট হেমিংওয়ে ১৯২৪ সালের আগস্ট মাসের সংস্করণের অতিথি সম্পাদক ছিলেন।
ফোর্ড ম্যাডক্স ফোর্ড যখন ১৯২৩ সাল ফ্রান্সে আসেন তখনও তার কোন সাহিত্য পত্রিকা চালু করার অভিপ্রায় ছিল না। ফ্রান্সে এসে তিনি তার ভাই অলিভার হুফারের সাথে সাক্ষাৎ করেন। হুফার তখন কৌতুহলী ছদ্মনাম "জেন ওয়ার্ডল" নামে উপন্যাস লিখতেন। তিনি এই সময়ে ফরাসি ব্যবসায়ীদের একটি দলের অর্থায়নে "দ্য প্যারিস রিভিউ" নামে একটি নতুন সাহিত্য পত্রিকা চালু করেছিলেন। কিছুদিন পর ফোর্ড এজরা পাউন্ডের সাথে পরিচিত হন এবং তিনি অলিভারের সাহিত্য পত্রিকার ব্যাপারে জানার পর ফোর্ডকে একটি সাহিত্য পত্রিকা চালুর পরামর্শ দেন। এই সময়ে অলিভার লন্ডনে ফিরে যাওয়ার সিদ্ধান্ত নিলে তিনি ফোর্ডকে তার পত্রিকা সম্পাদনার ভার অর্পণ করতে চান। কিন্তু ফরাসি ব্যবসায়ীদের সাথে সাক্ষাতে তার উদ্ধত আচরণের জন্য তিনি এই সুযোগ হারান। পরবর্তী কালে তিনি পাউন্ডের বন্ধু মার্কিন আইনজীবী জন কুইন অর্ধেক অর্থায়নের প্রস্তাব দেন এবং একটি লিমিটেড কোম্পানি গঠিত হয়, যেখানে ফোর্ড, কুইন ও পাউন্ড ছিলেন পরিচালক এবং স্টেলা বাউয়েন, গারট্রুড স্টেইন, নাটালি বার্নি ও অন্যান্যরা শেয়ারহোল্ডার ছিলেন।
১৯৫৯ সালে জোসেফ এফ. ম্যাকক্রিন্ডল একটি সাহিত্য পত্রিকা চালু করেন এবং ফোর্ডের ১৯২৪ সালের পত্রিকার সম্মানার্থে এর নামকরণ করেন "ট্রান্সআটলান্টিক রিভিউ" (১৯৫৯-১৯৭৭)।
ঈদগাঁও থানা

ঈদগাঁও থানা বাংলাদেশের কক্সবাজার জেলার অন্তর্গত ঈদগাঁও উপজেলার একটি থানা।
২০১৯ সালের ২১ অক্টোবর পুনর্বিন্যাস সংক্রান্ত জাতীয় বাস্তবায়ন কমিটি (নিকার) কক্সবাজার সদর মডেল থানাকে বিভক্ত করে ঈদগাঁও থানা নামে নতুন থানা গঠন করার প্রস্তাব অনুমোদন দেয়।
ঈদগাঁও উপজেলার ৫টি ইউনিয়নের প্রশাসনিক কার্যক্রম ঈদগাঁও থানার অধীন।
ল্য গ্রো-দ্যু-রোয়া

ল্য গ্রো-দ্যু-রোয়া হল দক্ষিণ ফ্রান্সের গার বিভাগে একটি কমিউন। গারের এই কমিউনটিই কেবল ভূমধ্যসাগরের দিকে অবস্থিত। এর পশ্চিমে হেরোল বিভাগ ও লা গ্রঁ-মত গ্রাম এবং পূর্বে বুশ-দ্যু-রোন বিভাগ। সাগরকে সুবিধাজনক অবস্থান হিসেবে ব্যবহার করে এই কমিউনের চারটি ভিন্ন অংশ রয়েছে, সেগুলো হল ডান সমুদ্রসৈকত (প্লাগ দ্য রিভ দ্রোয়াত), গ্রাম, বাম সমুদ্রসৈকত (প্লাগ দ্য রিভ গোচ, ও কামারগে ও লেস্পিগেত বন্দর।
অ্যগেস-মর্ত শহর ক্রুসেডের সময় যখন রাজকীয় বন্দর হিসেবে ব্যবহৃত হত তখন থেকে গুরুত্বপূর্ণ হয়ে ওঠে। রাজা নবম লুইয়ের জন্য ভূমধ্যসাগরে অন্য কোন বন্দরের ব্যবস্থা ছিল না। শহরের কেল্লার পাশে জাহাজ থাকত এবং গ্রো লুইয়ে (লা গ্রঁ মত) এতাং দ্য র‍্যপোসে থেকে সাগরে চলাচল করত। ১৫৭০ সালে রোন থেকে উৎপন্ন একটি ঝড় এতাঙে প্রবেশ করে এবং উপকূলীয় স্ট্রিপ ভেঙ্গে নতুন গ্রো গঠন করে। শহর থেকে সাগর পর্যন্ত ছয় কিলোমিটার দীর্ঘ একটি চ্যানেল স্থাপিত হয়। ১৬৪০ সালে এর নামকরণ করা হয় গ্রো দ্যু রোয়া, পরবর্তী কালের আরও কয়েকবার নাম পরিবর্তিত হয়ে বর্তমান নাম ধারণ করে। ১৭৭২ সালে পাথর দিয়ে দুটি বাঁধ নির্মাণ করা হয়। আরও অনেক কাজের পর এটি ১৮৪৫ সালে খালের রূপ ধারণ করে।
ল্য গ্রো-দ্যু-রোয়া'র সাথে জার্মানির ডসেনহাইম শহরের সাদৃশ্য রয়েছে।
আর্নেস্ট হেমিংওয়ের "দ্য গার্ডেন অব ইডেন" একটি অংশ ল্য গ্রো-দ্যু-রোয়ার পটভূমিতে রচিত। তিনি ল্য গ্রো-দ্যু-রোয়া সম্পর্কে লিখেন:
ভাসানচর থানা

ভাসানচর থানা বাংলাদেশের নোয়াখালী জেলার অন্তর্গত হাতিয়া উপজেলার একটি থানা।
মায়ানমারের রাখাইন থেকে নির্যাতনের মুখে বাংলাদেশে পালিয়ে আসা রোহিঙ্গাদের নোয়াখালীর দ্বীপ উপজেলা হাতিয়ার বিচ্ছিন্ন ভাসানচরে অস্থায়ীভাবে পুনর্বাসনের সিদ্ধান্ত নিয়েছে সরকার। এ ঘোষণার পর এ চরকে মানুষের বসবাসের উপযোগী করার নানামুখী উদ্যোগ নেওয়া হয়েছে। এর অংশ হিসেবে এখানকার নিরাপত্তার বিষয়টি বিবেচনায় নিয়ে সরকার অবশেষে ভাসানচরে একটি পুলিশি থানা গঠনের সিদ্ধান্ত নিয়েছে। ২০১৯ সালের ২১ অক্টোবর সরকারের প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) সভায় ভাসানচর থানা প্রতিষ্ঠার একটি প্রস্তাবে অনুমোদন দেওয়া হয়েছে।
হাতিয়া উপজেলার চর ঈশ্বর ইউনিয়ন এর অন্তর্গত ভাসানচরের প্রশাসনিক কার্যক্রম ভাসানচর থানার অধীন।
সেলিনা ইসলাম

সেলিনা ইসলাম বাংলাদেশ আওয়ামী লীগের একজন রাজনীতিবিদ ও শিল্পপতি। যিনি একাদশ জাতীয় সংসদের সংরক্ষিত নারী আসন-৪৯ থেকে স্বতন্ত্র প্রার্থী হিসেবে নির্বাচিত জাতীয় সংসদ সদস্য।
সেলিনা ইসলাম কুমিল্লা জেলার মেঘনা উপজেলার সোনাকান্দা গ্রামের প্রধান বাড়িতে জন্মগ্রহণ করেন। তার পিতা মরহুম মজিবুর রহমান ও মাতা মরহুমা আমিনা বেগম। তিনি লক্ষ্মীপুর-২ আসনের সাবেক সাংসদ কাজী মোহাম্মদ শহিদ ইসলাম পাপুলের সহধর্মীনি।
সেলিনা কুয়েত প্রবাসী শিল্পপতি। তিনি বাংলাদেশ আওয়ামী লীগের কুমিল্লা উত্তর জেলার সহ-সভাপতি। তিনি একাদশ জাতীয় সংসদের সংরক্ষিত মহিলা আসন-৪৯ থেকে স্বতন্ত্র প্রার্থী হিসেবে নির্বাচিত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।
নতুন বছর

নববর্ষ বা নতুন বছর হলো সেই সময় বা দিন যখন থেকে একটি নতুন পঞ্জিকার বছর শুরু হয় এবং পঞ্জিকার বছরের গণনা এক এক করে বৃদ্ধি হয়।
অনেক জাতিই বেশকিছু সাংস্কৃতিক আচার-অনুষ্ঠানের মাধ্যমে দিনটি উদ্‌যাপন করে এবং জানুয়ারীর প্রথম দিনটি প্রায়শই জাতীয় ছুটির দিন হিসাবে ঘোষণা করা হয়েছে।
বিশ্বের সবচেয়ে ব্যাপকভাবে প্রচলিত বর্ষপঞ্জি হল গ্রেগরীয় বর্ষপঞ্জি, আর তাতে নতুন বছর শুরু হয় জানুয়ারির ১ তারিখে (নতুন বছরের দিন)। রোমান বর্ষপঞ্জি (কমপক্ষে ৭১৩ খ্রিস্টপূর্বাব্দে) এবং জুলীয় বর্ষপঞ্জি উভয় ক্ষেত্রে এটি একই ছিল।
বিশ্বের বিভিন্ন অংশে ঐতিহাসিকভাবে অন্যান্য ভিন্ন বর্ষপঞ্জি ব্যবহৃত হয়েছে; কিছু বর্ষপঞ্জির সংখ্যা গণনা করা হয়, আবার কিছুর গণনা করা হয় না।
মধ্যযুগে পশ্চিম ইউরোপের দেশ গুলিতে যখন জুলীয় বর্ষপঞ্জি ব্যবহার করা হত, বিভিন্ন অঞ্চলে স্থানীয়র উপর নির্ভর করে বিভিন্ন সময়ে নববর্ষ গণনা করা হত; যেমন ১ মার্চ, ২৫ মার্চ, ১ সেপ্টেম্বর, ২৫ ডিসেম্বর। ১৫৮২ সালে গ্রেগরীয় বর্ষপঞ্জী চালু করা হয় এবং পুরাতন পদ্ধিতি ও নতুন পদ্ধতির তারিখগুলোতে যথেষ্ট পরিবর্তন সাধিত হয় যার ফলে নতুন বছরের জন্য বিভিন্ন স্থানীয় তারিখের বদলে একটি নির্দিষ্ট তারিখ (১ জানুয়ারি) প্রবর্তিত হয়।
পূর্ব অর্থোডক্স ধর্মীয় গণনা পঞ্জিকায় নববর্ষ পালনের কোনো বিধান নেই। ১ জানুয়ারি নিজেই একটি ধর্মীয় উৎসব, কিন্তু তা খ্রিস্টের খতনা (তার জন্মের সাত দিন পর) এবং সন্তদের স্মরণের উৎসব হিসাবে পালিত হয়। যদিও ধর্মীয় গণনা পঞ্জিকা ১ সেপ্টেম্বর থেকে শুরু হয়, তবে নতুন চক্রের শুরুতে কোনো নির্দিষ্ট ধর্মীয় অনুষ্ঠান নেই। তবে আর্থোডক্স দেশগুলি নববর্ষের জন্য বেসামরিক উদযাপন করতে পারে। সংশোধিত জুলিয়ান পঞ্জিকা (যা তারিখগুলিকে গ্রেগরিয়ান পঞ্জিকার সাথে সিঙ্ক্রোনাইজ করে) অনুসরণকারী দেশগুলি, যার মধ্যে রয়েছে বুলগেরিয়া, সাইপ্রাস, মিশর, গ্রীস, রোমানিয়া, সিরিয়া এবং তুরস্ক সহ সংশোধিত জুলিয়ান ক্যালেন্ডার (যা গ্রেগরিয়ান ক্যালেন্ডারের সাথে তারিখগুলিকে সিঙ্ক্রোনাইজ করে) মেনে চলে, তারা 1 জানুয়ারী ধর্মীয় এবং নাগরিক উভয় ছুটি পালন করে। অন্যান্য জাতি এবং অবস্থানগুলিতে যেখানে অর্থোডক্স চার্চগুলি এখনও জর্জিয়া, ইসরায়েল, রাশিয়া, প্রজাতন্ত্র সহ জুলিয়ান ক্যালেন্ডার মেনে চলে।
রোমান প্রজাতন্ত্র এবং রোমান সাম্রাজ্যের সময় প্রত্যেক কনসাল বা শাসক প্রথম দপ্তরে বসার দিন থেকে বছরের দিন গণনা শুরু হয়েছিল। এটি সম্ভবত খ্রিস্টপূর্ব ২২২ সালের আগে ১ মে, খ্রিস্টপূর্ব ২২২ থেকে ১৫৪ খ্রিস্টপূর্ব ১৫ মার্চ, এবং খ্রিস্টপূর্ব ১৫৩ থেকে ১ জানুয়ারি হয়। খ্রিস্টপূর্ব ৪৫ সালে যখন জুলিয়াস সিজার নতুন জুলীয় বর্ষপঞ্জি কার্যকর করেছিল, তখন সিনেট বছরের প্রথম দিন হিসাবে ১ জানুয়ারিকে স্থির করে। সেই সময় এই তারিখটি ছিল যাঁরা নাগরিক পদে অধিষ্ঠিত হবেন, তাদের অফিসিয়াল পদ গ্রহণের দিন, এবং এটি রোমান সেনেট আহ্বানের জন্য ঐতিহ্যবাহী বাৎসরিক দিবস ছিল। এই নাগরিক নববর্ষটি জুলিয়াস সিজারের পুরো জীবদ্দশায় এবং পূর্বের পশ্চিমে রোমান সাম্রাজ্য জুড়ে কার্যকর ছিল এবং যেখানে জুলীয় বর্ষপঞ্জি ব্যবহার অব্যাহত ছিল।
পঞ্চম থেকে দশম শতকের মধ্যে ইংল্যান্ডে অ্যাঙ্গেল, স্যাকসন এবং ভাইকিং আক্রমণের ফলে এই অঞ্চলটিকে কিছু সময়ের জন্য পূর্ব-ইতিহাসে নিমজ্জিত হয়ে পড়িছিল। খ্রিস্টধর্মের পুনঃপ্রবর্তনটি জুলীয় বর্ষপঞ্জিকে জীবিত করে, তবে এর ব্যবহারটি প্রাথমিকভাবে গির্জার পরিষেবাতে শুরু হয়েছিল। ১০৬৬ সালে দিগ্ববিজয়ী উইলিয়াম রাজা হওয়ার পর, তিনি ১ জানুয়ারিকে নাগরিক নববর্ষ হিসাবে পুনরায় প্রতিষ্ঠিত করার আদেশ দিয়েছিলেন। যাইহোক, পরবর্তীকালে ইংল্যান্ড এবং স্কটল্যান্ড ২৫ মার্চ নববর্ষ উদ্‌যাপন করতে ইউরোপের বেশিরভাগ অংশের সাথে যোগ দিয়েছিল।